«Ошиқлар мартаба пойгасида ғолиб бўлишади» ёхуд Россиядаги Visa раҳбаридан муваффақиятнинг 15 та қоидаси - Master Expert Partners\n«Ошиқлар мартаба пойгасида ғолиб бўлишади» ёхуд Россиядаги Visa раҳбаридан муваффақиятнинг 15 та қоидаси\nЕкатерина Петелина банк соҳасида катта мартабаларга эришган, Visa халқаро тўлов тизимининг Россия ваколатхонаси бош директори лавозимини эгаллаган.\nФилолог мутахассислигини олган Екатерина Петелина иш фаолиятини НБД банкининг маркетинг бўлимида мутахассис сифатида бошлади. Аммо 2000 йилларнинг бошларида эри ва икки қизи билан у АҚШга ўқишга жўнаб кетади. Кейин McKinsey нинг Москвадаги офисига қайтиб келади, ВТБ гуруҳининг чакана бизнесини очишда иштирок этади. 40 ёшида учинчи фарзандини дунёга келтиради. Visa халқаро тўлов тизимининг Россия бизнесини бошқаради.\nVisa даги икки йилдан кам вақт ичида Петелина жамоаси Android Pay, Apple Pay ва Samsung Pay мобил тўлов хизматлари ва Visa карта эгалари учун янги премиум платформани, шунингдек Москвадаги инновацион студияни ишга туширди.\n2019 йил сентябрь ойида Петелина компаниянинг Шимолий Америка минтақаси бўйича (АҚШ ва Канада) операцион директор лавозимига тайинланди.\nҲар ким бахтли бўлишни хоҳлайди, аммо ҳамма буни бошқача ифода этди.\nКарьера баъзи одамлар учун бахтнинг муҳим элементи ва бошқалар учун мутлақо аҳамиятсиз элемент бўлиши мумкин. Энг муҳими, ўзини ўзи англаш. Шунинг учун ўзингизга қолипларни яратманг, балки сизга нима кераклигини аниқлашга ҳаракат қилинг.\nБирор нарсага эга бўлишни хоҳлайсизми – севгига таяниб танланг!\nҚоида нафақат шахсий, балки профессионал ҳаётга ҳам тегишли. Севиб эмас, балки фақат соҳанинг истиқболлари ёки иш ҳақи миқдорига қараб танласангиз, керакли натижага эриша олмайсиз. Биринчидан, эртами-кечми севилмайдиган иш билан шуғулланиш одамни касал қилади, бирон бир жойда сиз барибир воз кечишни ва ҳаётни янгидан бошлашни хоҳлайсиз. Иккинчидан, ҳар қандай компанияда ва ҳар қандай бизнесда иш жойига шунчаки бормайдиган, балки уни чин дилдан севадиган одамлар бор. Бундай одамлар ташаббусда, ғайратда катта устунликка эга. Касбий пойгада ишни севувчилар ғалаба қозонишади.\nЎзингизни таништиришдан қўрқманг\nТалабалик пайтимда банкда ишлашга борганман. Тўғридан тўғри кириб бориб, «Мен қайси масалада сизга фойдам тегиши мумкин?» деб сўрадим. Яхши иш сизга келишини кутишнинг ҳожати йўқ. Агар инсон фақат мумкин бўлган ишни қилса, у олға силжиш учун янги имкониятларга эга бўлиши амри маҳол.\n«Қўшимча иш» қилинг\n«Қўшимча бир иш қил!» – бу муваффақиятга эришган журналист ва бизнес бўйича мураббий бўлган онамнинг шиори. Менимча бу менга гендан ўтган бўлса, керак.\nБиз «Практика» ўқув марказида (минтақавий телекомпаниялар учун хусусий мактаб) янги бизнес йўналишини очганимизда, ўзимнинг билимларим етишмаслигини ҳис қилдим. Ўқиш имкониятларини излаб, Голландиядаги дастурни топдим. Танлов ўтказилди, аммо йўлда, мен бошқа мамлакатга кетаётганим учун Голландия медиа академияси билан йирик ҳамкорлик лойиҳаси тўғрисида келишиб олдим.\n2001 йилда Нижний Новгород ва бизнинг марказимизга Нидерландия қироличаси Беатрикс ва шаҳзода Оранский ташриф буюришди. Бу сўнгги 100 йил ичида Голландия монархларининг Россияга қилган биринчи расмий ташрифи эди. Қиролича Москвадан ташқари яна бир шаҳарга боришни хоҳлади, Нижний Новгород ва компаниямизни танлади, чунки бизнинг қўшма лойиҳамиз бор эди. Мен ўшанда осонгина Голландияга ўқишга кетдим ва ҳеч ким мени шериклик лойиҳасини излашга мажбурламади.\nЖиддий ҳаракатлар беҳуда кетмайди. Сизнинг лойиҳангиз ишламаса ҳам, сиз бирор нарсани ўрганасиз, агар ўрганмасангиз, янги одамлар билан танишасиз.\nКузатиб кўринг-а муваффақият эришган одамлар ўз вазифалари рўйхатига амал қилмайдилар, лекин доимий равишда қўшимча лойиҳаларни олиб борадилар.\nЗарур бўлганда зўриқинг\nГолландиядаги ўқув тренингдан сўнг мен яна ўқишни хоҳлаётганимни англадим. «Аргументы и Факты» газетасида АҚШда магистрлик дастури тўғрисида эълонни ўқиб қолганимда, МВА га ҳужжат топширдим. Мен ўтмаслигимга амин эдим, чунки бутун собиқ СССР учун атиги 13 та стипендия бор эди. Аммо биринчи босқичдан ўтдим, кейинги вазифам GMAT ва TOEFL ни топшириш эди. Бу давр ҳаёт менга тақдим этиши мумкин бўлган барча қийинчиликларга тўғри келди: эрим уч ҳафталик хизмат сафарига жўнаган, энага кетганди, болалар касал бўлиб қолганди.\nБаъзида зўриқиш керак. Ўзингизга ачинманг, ўзингизга аниқ айтишингиз керак: бу тўрт ҳафта ҳаётим учун жуда кўп нарсани ҳал қилади ва бу атиги тўрт ҳафта. Бутун ҳаётингизни қаттиқ суръатда яшаш имконсиз, аммо тўрт ҳафта мумкин. Шунинг учун мен ҳар куни соат 23.00 дан соат 3 гача инглиз тилини ўрганардим, шунинг учун ўқишга кирдим. Менинг ҳаётим тубдан ўзгарди ва МВА дан «олдинги» ва «кейинги» даврларга бўлинди. Кейин ҳар бир янги ишга ўтишда мен ушбу қоидадан тез-тез фойдаланардим.\nБаъзида таваккал қилиш керак\nМен имтиҳонларни топширдим ва АҚШдан “ўтди” деган жавобни олдим. Кейин кетишнинг ҳожати йўқ деб ўйладиган эрим билан энг қийин суҳбат олдимда турарди. АҚШда 1100 доллар стипендияга тўрт киши яшаши (икки нафар қизимиз катта бўлаётганди) учун имконсиз эканлиги аниқ эди. Натижада, биз ягона мулкимизни – Нижний Новгороддаги квартирани сотдик ва ўқишга кетдик. Мен қўрқдимми? Ҳа, даҳшатли даражада. Аммо жиддий таваккал қилмасдан, катта ютуқлар бўлмайди.\nПул бўлади, вақт эса бўлмайди\nБиз АҚШда квартирани сотишдан тушган пулнинг учдан икки қисмини «едик», қолган учдан бирини Москвага олиб келдик. Бу молиявий жиҳатдан қийин, аммо жуда бахтли давр эди. Афсусланадиган ягона нарса шундаки, биз кўп нарсаларни тежадик ва пулларни саёҳат ва таассуротларга сарфламадик. Кейинчалик ҳам пул бўлади, лекин сиз вақтни қайтара олмайсиз.\nОхирги вагон ҳам вагондир\nМен АҚШ далигимдаёқ McKinsey нинг Москвадаги офисидан олган таклиф билан Россияга қайтиб келдим. Ҳақиқатан ҳам консалтинг соҳасида ишлашни хоҳлардим, аммо McKinsey га ҳужжатларни топшириш вақтини ўтказиб юборгандим. Бошқа курс талабалари учун тақдимотга келдим ва расмий қисмдан кейин компания вакиллари ёнига Москвадаги офисига боришни истайман деган сўзлар билан мурожаат қилдим. Улар Москвага хат ёзишди, мен имтиҳонларни топширдим, бир неча тур суҳбатдан ўтиб, таклифни қўлга киритдим. Сиз ҳар қандай имкониятдан фойдаланишингиз мумкин ва охирги вагон ҳам вагондир. Баъзан унга улгуриш насиб этади.\nБиринчи таассурот қолдириш учун фақат битта имконият мавжуд\nMcKinsey даги дастлабки лойиҳалар орасида йирик пўлат ишлаб чиқарувчи компаниядаги лойиҳа бўлган. Компания ишчилари томонидан маслаҳатчиларга, хусусан менинг жинсим ва ёшимга нисбатан қандайдир нафратни ҳис қилдим. Ходимлардан «Яхши қиз, металлургияда нимани тушунасиз?» деган саволни беришди. Кейин “уларга ҳеч нарсани исботламайман, лекин биринчи учрашувда уларни қизиқтиришга ҳаракат қиламан”, деб қарор қилдим. Масалан, мен уларни ўйлашга мажбур қиладиган саволлар бераман. Бу тактика иш берди. Бир-биримиз билан гаплашиш қизиқарли эди, мен уларнинг ҳурматига сазовор бўлдим. Агар биринчи учрашув ёмон бўлса, ишончни қозониш янада қийин бўлади.\nИшни стратегик жиҳатдан танланг\nМенга бу ибора жуда ёқади: If money is all you want, it will be all you get. Агар пул сиз хоҳлаган нарсанинг барчаси бўлса, унда сиз оладиган барча нарса шу бўлади. Аммо пулдан ташқари, ҳаёт ва бахт учун муҳим бўлган яна кўп нарсалар бор – ҳаттоки мартаба бахти ҳам. Масалан, жамоангизни шакллантириш мумкин бўлган қизиқарли лойиҳа ёки кўп нарсаларни ўрганишингиз мумкин бўлган хўжайин, «маҳаллий» корпоратив маданият ҳисси – бу сизнинг «сурувингизда» эканлигингизни ҳис қилишдир. Мен фақат юқори маош олиш учун борган одамларни учратдим, кўпинча улар энг муваффақиятли мартабага эриша олишмади.\n«Бирор жойдан» кетманг, балки «бирон жойга» боринг\n«Мен бу ерда энди бошқа ишлай олмайман, истаган жойга кетаман, фақат бу ерда қолмайман» деб карьерангизни ўзгартириш хавфли. Бундай туйғу хавфли маслаҳатчидир, шунинг учун сиз шошилинч қарор қабул қилишингиз мумкин. Агар мен бирон жойдан янги чақирувлар бўйича кетсам, жуда кўп қизиқарли нарсалар «эски» жойда қолди, деб бир соат пушаймон бўламан.\nМасалан, Visa менинг биринчи тажрибам бўлиб, масъулият доирам йирик халқаро компаниянинг катта ҳудудидир. Тўловлар бу мутлақо янги саноат бўлиб, у жиддий ўзгаришларни бошдан кечирмоқда, инновацияларнинг гуллаб-яшнаб, янги технологиялар жадал ривожланмоқда. Натижада – анъанавий ва янги ўйинчиларнинг рақобати гуллаяпти.\nМаслаҳат сўраш қобилияти – бу аёлларнинг кучли сифати. Сиз яхши тушунмаганингизни ёки қўллаб-қувватлашга муҳтожлигингизни кўрсатишдан қўрқманг. Бундай тактика кўпинча ажойиб натижалар беради. Биринчидан, атрофда турли тажрибага эга бўлган ақлли одамлар жуда кўп ва уларнинг фикрлари ва ғоялари сизга ёрдам беради. Иккинчидан, тўқнашувларнинг олдини олиш ва конструктив мулоқот ўрнатишга кўмаклашади. Эркакларда ёрдам бериш ва ҳимоя қилишнинг инстинктив истаги уйда ҳам, офисда ҳам ишлайди.\nЁлғиз уддалашга ҳаракат қилманг\nБу мумкин эмас ва ҳожати йўқ. Жамоа тузишга, унинг ривожланиши ва руҳланиришга маблағ сарфланг, бунинг учун вақт ва кучингизни аяманг. Ҳар бир ходимнинг ўзига хос услуби ва тажрибаси бор. Умумий ғоя, ишонч ва хизматларни тан олиш бўлса, улар сизни олдинга силжишга ундайди. Visa да асосий эътиборимиз профессионаллик, ташаббускорлик ва жамоавий ишларга қаратилган.\nУмуман олганда мувозанатни сақлаш жуда муҳим, ҳар дақиқада мувозанатга эришиш мумкин эмас\nАёллар тақдири – вазифалар ва устуворликлар билан курашишдир. Менга ҳаётдаги мувозанатни эслаб қолиш, лекин ҳар қандай вақтда мувозанатни сақлашга уринмаслик бўйича маслаҳат жуда ёрдам берди. Баъзан сиз ўзингизни ишлашга тўлиқ бағишлашингиз ва бошқа нарсалар ҳақида ўйламаслигингиз керак, лекин бошқа дақиқада ўзингизни оилавий ишларга кўпроқ бағишланг. Бир ҳафта, бир ой, чорак учун устуворликларимни аниқ ёзсам, ўзимдан ҳар куни ҳамма нарсани бирдан талаб қилмаслик осонроқ.\nЎзингизга «йўқ» деманг\nЎзингизга «йўқ» демаслик жуда муҳим, биз бу сўзни бошқалардан бир неча бор эшитамиз. Муваффақиятли одамларнинг асосий сифати – бу бардошлилик, чидамлилик ва зарбага қарши тура олишлик эканлигини қаердадир ўқигандим. Ҳеч ким хатолардан суғурталанмаган, лекин агар хато содир этилган бўлса, кейинги қадам олдинга силжиш, хулосалар чиқариш, туриш ва давом этишдир. Бахтли одамлар одатда нафақат бирор нарсага интилишни, балки йўл давомида дам олишни ҳам биладилар.


Фарғоналик ғолиб талабалар\nЎзбекистон Республикаси Олий ва ўрта махсус таълими ва Халқ таълими вазирлиги, Касб-ҳунар таълими маркази ҳамда Ўзбекистон ёшлар иттифоқи томонидан “Биз ёшлар юртимизга хизмат қилишда виждонли, инсофли ва ҳалол бўлишимиз шарт” шиори остида республика танлови ташкил этилди.\nҚувонарлиси, “Энг яхши плакат”, “Энг яхши сурат”, “Энг яхши баён” номинациялари бўйича танловнинг Фарғона политехника институти босқичида муваффақиятли иштирок этган талабаларимиз республика босқичида ҳам ўз билим ва маҳоратларини намоён этишди. Танловнинг мамлакат босқичида “Энг яхши баён” номинацияси бўйича механика-машинасозлик факультети талабаси Икромжон Исмоилов Олий ва ўрта махсус таълим вазирлигининг III-даражали дипломи билан тақдирланди. Шу факультет талабаси Мафтуна Мамарасулова вазирликнинг Фахрий ёрлиғига сазовор бўлди.\nФарғоналик ғолиб талабаларга қимматбаҳо эсдалик совғалари топширилди.\nФарғона политехника институти катта ўқитувчиси.\n« Ер чизиб қолди…\nТафтингиз мунчалар илиқ, устоз »


Бош сахифа > Янгиликлар > НАВОИЙ ШАҲРИ ЖОРИЙ ЙИЛ ЯКУНИГА ҚАДАР БАРЧА КЎРСАТКИЧЛАРИНИ 30 ФОИЗГА ОШИРИБ БАЖАРИШНИ РЕЖАЛАШТИРГАН.\nНАВОИЙ ШАҲРИ ЖОРИЙ ЙИЛ ЯКУНИГА ҚАДАР БАРЧА КЎРСАТКИЧЛАРИНИ 30 ФОИЗГА ОШИРИБ БАЖАРИШНИ РЕЖАЛАШТИРГАН.\nХалқ депутатлари Навоий шаҳар Кенгашининг навбатдан ташқари ўн биринчи сессияси ҳам бўлиб ўтди.\nРейтинг кўрсаткичлари натижасига кўра “яхши” баҳоланган Навоий шаҳрининг жорий йил якунига қадар барча кўрсаткичларини 30 фоизга ошириб бажариш ва келгуси йилнинг биринчи ярмида эришиладиган мақсадли кўрсаткичлар, муддатлар ва масъул ижрочилари акс эттирилган амалий чора-тадбирлар дастури тўғрисидаги масала кўриб чиқилди.\nКун тартибидаги ушбу масала юзасидан шаҳар сектор раҳбарларининг ҳисоботлари эшитилди.\nШунингдек, сессияда Навоий шаҳридаги ўрта махсус ва ихтисослаштирилган таълим муассасаларида 2020/2021 ўқув йили бошланиши жараёнларига тайёргарлик ҳолати борасида амалга оширилган ишлар юзасидан масъулларнинг маърузалари депутатлар эътиборига ҳавола этилди.\nКўрилганлар сони: 616


Жиноий жавобгарликка тортиш муддатлари қисқартирилди | NORMA.UZ\nЖиноий жавобгарликка тортиш муддатлари қисқартирилди\n20.07.2018 йилдаги «Ўзбекистон Республикасининг Жиноят, Жиноят-процессуал ва Маъмурий жавобгарлик тўғрисидаги кодексларига ўзгартиш ва қўшимчалар киритиш ҳақида»ги ЎРҚ–485-сон Қонун эълон қилинди. Ҳужжат «Халқ сўзи» газетаси сайтида жойлаштирилган.\nЖиноий жавобгарликка тортиш муддатлари камайди. Жадвалга қаранг:\nИжтимоий хавфи катта бўлмаган жиноятлар\nУнча оғир бўлмаган жиноятлар\nЎта оғир жиноятлар\nЭслатиб ўтамиз, мазкур муддатлар жиноят содир этилган кундан бошлаб ҳукм қонуний кучга кирган кунгача ҳисобланади. Улар ўтган бўлса, шахс жиноий жавобгарликдан озод қилинади, яъни нафақат жазо олмайди, балки судланган деб ҳисобланмайди.\nМасалан, солиқлар ёки бошқа мажбурий тўловларни тўлашдан бўйин товлаш кўп миқдорда содир этилган бўлса (ЖКнинг 184-моддаси 2-қисми). Мазкур жиноят қасддан содир этилган ҳисобланади ва унинг учун 3 йилгача озодликдан маҳрум қилиш жазоси назарда тутилган. ЖКнинг 15-моддасига мувофиқ, ушбу жиноят ижтимоий хавфи катта бўлмаган жиноятлар тоифасига киради.\nАгар бўйин товлаган кундан бошлаб 2 йилдан кўп вақт ўтиб кетган бўлса, ЖКнинг 64-моддаси, ЖПКнинг 84, 381-11-моддаларига мувофиқ Бош прокуратура ҳузуридаги Иқтисодий жиноятларга қарши курашиш департаменти суриштирувчиси жиноят ишини қўзғатишни рад этиши, қўзғатилган жиноят ишини эса тўхтатиши шарт.\nБу – муҳим! Бўйин товлаш жуда кўп миқдорда содир этилган бўлса (ЖКнинг 184-моддаси 3-қисми) унча оғир бўлмаган жиноят ҳисобланади ва муддати 4 йилгача оширилади.\nШу билан бирга, солиқ мажбурияти бўйича даъво қилиш муддати 5 йилни ташкил этади (Солиқ кодексининг 38-моддаси), яъни жиноий жавобгарликка тортмасдан ҳам зарарни қоплашга тўғри келади.\nБироқ даъво муддатларини қўллаш учун 2 та шарт мавжуд бўлиши лозим:\nшахс тергов ва суддан яширинмаслиги – агар жиноят фош этилган, шахс эса жиноий жавобгарликка тортилган, бироқ қочиб кетган бўлса, даъво муддатларининг ўтиши тўхтатилади (яъни шахсни қидириш даври даъво муддатига киритилмайди);\nоғир ёки ўта оғир жиноят содир этган шахс даъво муддати ўтмасдан қасддан янги жиноят содир этмаслиги керак. Бундай ҳолларда даъво муддатини ҳисоблаш янги жиноят содир этилган кундан бошлаб ҳисобланади (қолган ҳолларда – муддат ҳар бир жиноят учун алоҳида ҳисобланади).\nБундан ташқари, илгари жиноят содир этилган кундан бошлаб 25 йил ўтган бўлса, шахс жавобгарликка тортилиши мумкин эмаслиги белгиланган эди. Ижтимоий хавфи катта бўлмаган ва унча оғир бўлмаган жиноятлар учун мазкур муддат 10 йилгача қисқартирилди (қолганлари учун аввалгидек – 25 йил).\nБироқ даъво муддати қўлланмайдиган ва жиноят содир этилган пайтдан бошлаб қанча вақт ўтган бўлмасин, шахс ҳар қандай ҳолатда жавобгарликка тортилиши шарт бўлган жиноятлар мавжуд. Илгари уларга тинчлик ва инсониятнинг хавфсизлигига қарши жиноятлар кирар эди. Улар ЖКнинг Махсус қисми VIII бобида келтирилган (11 та модда). Энди рўйхат кенгайтирилди. Унга қуйидагилар қўшилди:\nдавлатга хоинлик қилиш (ЖКнинг 157-моддаси);\nПрезидентнинг ҳаётига тажовуз қилиш (ЖКнинг 158-моддаси 1-қисми);\nоғирлаштирувчи ҳолларда конституциявий тузумга тажовуз қилиш, ш.ж. ҳокимиятни босиб олиш ёки конституциявий тузумни ағдариб ташлаш мақсадида фитна уюштириш (ЖКнинг 159-моддаси 3 ва 4-қисмлари);\nжосуслик (ЖКнинг 160-моддаси);\nқўпорувчилик (ЖКнинг 161-моддаси);\nдиний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш (ЖКнинг 244-2-моддаси).\nХудди шу моддалар жазони ижро этишдан озод қилишга нисбатан муддатлар ўтиши қўлланмайдиган жиноятлар рўйхатига киритилган. Яъни шахсга нисбатан айблов ҳукми чиқарилган, бироқ у ижро этилмаган ҳоллар.\nШуни қайд этиб ўтиш лозимки, қатъий нормалар киритилиши билан бир қаторда ушбу моддаларнинг аксариятида амалда пушаймон бўлганда жавобгарликдан озод қилиш назарда тутилган. Масалан, давлатга хоинлик тўғрисида ҳокимият органларига ихтиёрий равишда хабар берган, жиноятни очишга фаол ёрдам берган, бунинг натижасида мамлакат учун оғир оқибатлар юзага келишининг олди олинган бўлса, Ўзбекистон Республикаси фуқароси жазодан озод этилади.


Мапрофен – medu.uz – Дорилар ҳақида маълумотлар ўзбек тилида\nHome Йўриқномалар Мапрофен\nПрепаратнинг савдо номи: Мапрофен\nТаъсир этувчи модда (ХПН): Флурбипрофен\nФаол модда: флурбипрофен 100 мг\nЁрдамчи моддалар: лактоза моногидрати, микрокристаллик целлюлоза, натрий кроскармеллоза, магния стеарати, коллоид кремний диоксиди.\nҚобиқ таркиби: Opadry II мовий рангли 85F20578.\nНостероид яллиғланишга қарши восита, фенилпропион кислотасининг ҳосиласи. Оғриқ қолдирувчи ва яллиғланишга қарши таъсир кўрсатади. Таъсир механизми циклооксигеназа (ЦОГ-1 ва ЦОГ-2) ферментини блоклаши ҳисобига простагландинлар синтезини сусайтириши ва периферик оғриқ рецепторларига нисбатан тўқималарнинг сезгирлигини бартараф қилиниши билан боғлиқ.\nИчга қабул қилинганидан кейин флурбипрофен овқат ҳазм қилиш тизимидан тез сўрилади. Плазмада максимал концентрациясига (Сmax) 1,5 соат ўтгач эришилади. Овқат қабул қилиш препаратнинг биокираолишлигига таъсир қилмайди. Флурбипрофен плазма оқсиллари билан 99% дан ортиқ боғланади.\nФлурбипрофен жигарда гидроксилланиш йўли билан деярли тўлиқ метаболизмга учрайди.\nЯрим чиқарилиш даври (Т1/2) 3-6 соатни ташкил қилади.\nАсосан сийдик билан эркин ва боғланган ҳолда (20%), ҳамда гидроксилланган метаболитлари (50%) кўринишида чиқарилади.\n– оғриқни енгиллаштириш учун: бош, тиш оғриғи, невралгиядаги, дисменореядаги оғриқлар; – тезкор ва узоқ муддатли симптоматик терапия учун: ревматоид артритда, остеоартритда, анкилозловчи спондилитда, ўткир подаграли артритда, артралгияда, артрозларда, люмбагода, ўткир радикулитда;\n– жарроҳлик аралашувларидан кейин ва юмшоқ тўқималарнинг жароҳатларида, отоларингологияда, стоматологияда оғриқни ва яллиғланишни енгиллаштирувчи восита сифатида қўлланади.\nИчга қабул қилиш буюрилади.\nКатталар ва 15 ёшдан катта болалар учун тавсия қилинадиган дозалар – симптомларнинг ўткирлигига қараб, 1 таблетка (100 мг) дан суткада 1-3 марта буюрилади. Максимал суткалик доза- 3 таблетка.\nДисменореяда – 1 таблеткадан, кейинчалик ½ таблеткадан ёки 1 таблеткадан ҳар 4 ёки 6 соатда буюрилади. Препаратнинг максимал суткалик дозаси 3 таблеткадан ошмаслиги керак.\nПрепаратни 3 кундан ортиқ қабул қилмаслик керак.\nНожўя таъсирларни ривожланиш тез-тезлиги паст. Кўпчилик ножўя ҳолатлар енгил ва вақтинчаликдир.\nМаҳаллий реакциялар: таъм сезишни ўзгариши, парестезиялар (ачишиш, санчиш, жизиллаш), оғиз бўшлиғи шиллиқ қаватини яраланиши.\nЮрак-томир тизими томонидан: артериал босимни ошиши, тахикардия, юрак етишмовчилиги.\nҚон яратиш тизими томонидан: кам ҳолларда анемия (темир танқислиги, гемолитик, апластик анемия), агранулоцитоз, лейкопения, тромбоцитопения.\nАллергик реакциялар: тери тошмаси, қичишиш, эшакеми, бронхоспазм, фотосенсибилизация, Квинке шиши, анафилактик шок.\nОвқат ҳазм қилиш тизими томонидан: диспепсия, (кўнгил айниши, қусиш, жиғилдон қайнаши, диарея), қорин соҳасида оғриқ, қабзият, меъда-ичак йўллари шиллиқ қаватини яраланиши, қон кетишлари (шу жумладан милкдан ва геммороидал), холестатик сариқлик.\nМарказий нерв ва периферик нерв тизими томонидан: бош оғриғи, бош айланиши, астения, уйқусизлик ёки уйқучанлик, депрессия, амнезия, тремор, қўзғалиш, кам ҳолларда атаксия, онгни чалкашиши, парестезиялар.\nСезги аъзолари томонидан: қулоқларни шанғиллаши, кўришни бузилиши.\nСийдик-чиқариш тизими томонидан: тубулоинтерстициал нефрит, шиш синдроми, буйрак фаолиятини бузилиши, гематурия; якка ҳолларда буйрак етишмовчилиги.\nБошқалар: ринит, тана вазнини ўзгариши, кўп терлаш.\n– анамнезида ацетилсалицил кислотасига ёки бошқа НЯҚВ ларни қабул қилиниши билан боғлиқ ўта юқори сезувчанлик реакциялари (бронхиал астма, ринит, эшакеми) бўлган пациентлар,\n– меъда-ичак йўлларининг эрозив-ярали шикастланишлари;\n– глюкозо-6-фосфатдегидрогеназа танқислиги;\n– юрак етишмовчилиги;\n– сурункали буйрак етишмовчилиги;\n– лактация даври;\n– 15 ёшгача бўлган болалар ёши;\n– флурбипрофенга ва препаратнинг бошқа компонентларига юқори сезувчанлик;\nПрепаратни гипербилирубинемияда (шу жумладан Жильбер, Дубин-Джонсон ва Ротор синдромида), сурункали юрак етишмовчилигида, шишларда, артериал гипертензияда, гемофилияда, қон ивиши пасайганда, суяк кўмигида қон яратилишини сусайишида, сурункали жигар етишмовчилигида, эшитишни пасайишида, вестибуляр аппаратининг патологияларида, шунингдек кекса ёшдаги пациентларда эҳтиёткорлик билан қўллаш лозим.\nПрепаратни лактация даврида буюриш зарурати туғилганда, эмизишни тўхтатиш тўғрисидаги масалани ҳал қилиш лозим.\nФуросемид каби диуретик препаратлар билан бирга қўлланганда диуретик таъсир пасайиши мумкин.\nБошқа НЯҚВ лар каби, антикоагулянтларни қабул қилаётган пациент, қон кетиш хавфини ривожланиш хавфи борлиги сабабли препаратни эҳтиёткорлик билан буюрилади.\n– кортикостероидлар билан – меъда-ичакдан қон кетишлари хавфи ошади;\n– ацетилсалицил кислотаси билан – флурбипрофен концентрациясини пасайиши (ушбу мажмуа тавсия қилинмайди);\n– гипотензив препаратлар билан – уларнинг самарасини пасайтиради;\n– юрак гликозидлари билан – препарат, уларнинг токсиклигини ошириши мумкин;\n– циклоспорин билан – циклоспориннинг нефротоксиклигини кучайтириши мумкин;\n– литий, метотрексат препаратлари билан – уларни чиқарилишини камайтириши мумкин;\n– сульфонилмочевина ҳосилалари билан – уларни самараларни кучайтиради.\nЖигар микросомал оксидланиш ферментлари индукторлари (фенитоин, этанол, барбитуратлар, рифампицин, фенилбутазон, трициклик антидепрессантлар) билан бирга қўлланганда флурбипрофеннинг гидроксилланган фаол метаболитларини ишлаб чиқарилишини оширади.\nНЯҚВ узоқ муддат қабул қилаётган пациентлар, овқат ҳазм қилиш тизими томонидан ножўя таъсирларни ривожланишини олдини олиш мақсадида, синчиклаб текширилишлари керак.\nПрепаратни жигар, буйрак ва меъда-ичак йўллари касалликлари бўлган пациентларга қўллаш зарурати туғилганда эҳтиёткорликка риоя қилиш лозим,\nШишларни ривожланиши ва суюқликни тутилиб қолиш хавфи туфайли, препаратни юрак етишмовчилиги, артериал гипертензияси ва бошқа касалликлари бўлган пациентларга эҳтиёткорлик билан буюрилади;\nҚон кетиш вақтини узайтириши мумкин, шуниниг учун препаратни патологик қон кетишини ривожланиш хавфи бўлган пациентларга эҳтиёткорлик билан буюрилади.\nТомоқдаги оғриқлар тана ҳароратини ошиши билан бирга кечган ҳолларда препаратни қабул қилиш фақат шифокор томонидан тавсия қилиниши мумкин.\n17-кетостероидларни аниқлашга зарурат туғилганда препаратни қабул қилишни текширишдан 48 соат олдин бекор қилиш керак.\nЮқор ҳарорат сақланганида, бош оғриғи ва бошқа ножўя ҳолатлар пайдо бўлганида дарҳол шифокорга мурожат қилиш кераклиги тўғрисида пациент огоҳлантирилган бўлиши керак.\nПрепарат автотранспортни ҳайдаш ва механизмларни бошқариш қобилиятига таъсир кўрсатмайди.\nСимптомлари: нафасни бузилиши, кўнгил айниши, эпигастрал соҳада оғриқ, бош оғриғи, бош айланиши, уйқучанлик, қўзғалиш, диплопия, миоз, гипотонус, ҳушни комага қадар йўқотиш.\nДаволаш: махсус антидоти йўқ. Препаратни қабул қилишни бекор қилиш, меъдани ювиш ва симптоматик даволаш.\nТаблеткалар 100 мг дан, №8, №16 ва №24, блистерларда.\nҚуруқ, ёруғликдан ҳимояланган жойда, 250С юқори бўлмаган ҳароратда.


Бугун Қизириқ туманида давлат хизматлари марказининг...\n25.03.2019 16:10 0 917\nБугун, 25 март куни Сурхондарё вилоятининг Қизириқ туманида давлат хизматлари марказининг янги биноси фойдаланишга топширилди. Бу ҳақда Давлат хизматлари агентлигининг ОАВ ва Жамоатчилик билан ишлаш бўлими хабар берди.\nКўркам ва замонавий бу бинода туман нотариуси, ФҲДЁ бўлими ва халқ қабулхонаси ҳам жойлашган. Қолаверса, болалар хонаси, инвесторлар учун махсус жиҳозланган хона, тиббиёт хонаси ҳамда банк кассалари ўрин олган.\nМаҳаллий бюджет ҳисобидан қурилган ва жиҳозланган бинонинг фойдаланиш майдони 1 041 квадрат метрга тенг.\nБарча келувчиларни «reception»да турган ходимлар хушмуомалалик кутиб олишади ва саволларига жавоб беришади.\nДавлат хизматлари электрон навбат орқали тақдим этилади.\nБутун бино бўйлаб юқори тезликдаги Wi-Fi зонаси ташкил этилган.\nҚизириқ туман Давлат хизматлари маркази янги бинога кўчгунга қадар бир кунда 70-80 одамга давлат хизмати кўрсатган бўлса, янги бино очилиш кунининг ўзида икки соат ичида 65 нафар фуқарога давлат хизматлари кўрсатилди.\nдавлат хизматлари қизириқ тумани


Siri хизмати iPhone 6S қурилмаларида доимий равишда фаоллаштирилган бўлади\n18:40 / 09.09.2015\niPhone 6S қурилмасидаги қўнғироқлар учун мўлжалланган Siri овозли хизматини фаоллаштириш учун энди қўшимча клавишларни ишлатиш талаб этилмайди, деб ёзади 9to5Mac портали.\nЭндиликда Siri хизмати кутиш режимида доимий равишда ишлаб туради ва «ҳой, Siri» овозли буйруғини эшитганидан кейин фаол ҳолатда ишлай бошлайди. Apple компаниясининг олдинги гаджетларида бу хизматни ишлатиш фақатгина қувватлантирувчи восита орқали электрга уланганида ишлай оларди. Эндиликда бу доимий равишда ишлаши кўзда тутилган.\nБу одатда фавқулодда ҳолатларда, асосан қурилмани қўлга олишни иложи бўлмаган ҳолатларда қулай хизмат тури саналади. Яқинда Siri хизматидан фойдаланиш натижасида америкалик фуқаронинг ҳаёти сақлаб қолинганди.


Бир пайтлар ўрта мактабда оддий ўқитувчи эдим. Туман марказига бордим дегунча газета дўконига чопардим. Сотувчи опа эса мени кўриши билан табассум қиларди. “Мана, сизнинг газетангизни олиб қўйганман!” – дерди олдидаги стол тортмасидан бир даста газета чиқариб. Мен эса севимли газетамнинг 3-4 та сони қучоғлаганча ишимга қайтардим.\nБу қайси газеталигини айтайми? “Ўзбекистон адабиёти ва санъати” эди! Орадан йиллар ўтиб, бу газетани ўқимайдиган бўлдим. Умуман, газеталардан кўнглим қолди. Чунки газеталаримизни буткул ёлғон эгаллаб олди. Журналистларимизнинг савияси ўзига яраша бўлиб қолди. Алалоқибат, Ўзбекистон матбуоти ҳақида гап кетганда кўпчиликнинг юзи буришадиган аҳволга келдик.\nМен бир нарсага ҳайрон қоламан: матбуот кимга хизмат қилади? Албатта, шу юртга, шу ватанга! Унда нега “тепа”да ўтирганлар бу соҳага бу қадар бефарқ қарайдилар? Назаримда, бугун мамлакатимизда чоп этиладиган нуфузли газеталарнинг бошига умрида ёлчитиб тўртта жумла ёзмаган, тўғрироғи, ёзолмайдиган одамлар келиб қолган. Шу гапимни холис ва адолат билан исботлаб берайми?\nМана бир мисол. Ўтган ҳафтада ўша бир пайтларда яхши кўриб ўқийдиган “Ўзбекистон адабиёти ва санъати” газетаси тасодифан қўлимга тушиб қолди. Ишонинг, бу мутлақо тасодиф эди. Келинг, газетанинг аниқ санаси ва сонини ҳам айтиб қўяй: 25 декабрь, 2015 йил, 52-сон! Биринчи саҳифадаман.\nСарлавҳани ўқинг: “Соғлик ва озодлик”. Бу бош мақола муаллифи “таҳририят” экан. Табиийки, бу Бош муҳаррирга тегишли. Ўзингиз ўйланг, шунақа ҳам тўмтоқ сарлавҳа бўладими?\nМақолани ўқиб чиқсангиз, кўнглингиз айнийди. Гарчи мақолада Истиқолга ҳамду сано айтилган бўлса-да, ишончим комилки, шу мақола шахсан Президентга ҳам ёқмайди. Мактаб ўқувчисининг иншоси ҳам ҳам бундан тузукроқ ёзилади.\nЎқинг: “Жондан азиз истиқлолимизнинг ярим асрлик қутлуғ санаси нишонланадиган ғурурбахш йилда ҳамиша соғ бўлинг”.\nЎзи Ўзбекистон қачон мустақил бўлган? Шунчалик ҳам масъулиятсизлик бўладими? Қизиқ, бу нимадан дарак? Атоқли шоир, Ўзбекистон Ёзувчилар уюшмаси раисининг биринчи ўринбосари, устига устак, худди шу нуфузли ҳафталикнинг Бош муҳаррири Сирожиддин Саййид ҳатто, Мустақилликка қачон эришганимиздан ҳам бехабар, шекилли?!\nЁ у зотга Мустақиллик 50 йил аввал насиб этганми?\n“Соғлик ва озодлик”да муаллиф Президентнинг, у эълон қилган йил номи устидан кулаяптими? Ё “Ўзбекистон адабиёти ва санъати”га шундай бемаъни битиклар ҳам бўлаверади, барибир бу газетани ҳеч ким ўқимайди, деган фикрдами?\nХўп, С. Саййид шундай хаёлда экан, Мустақилликка 50 тўладими, ярим аср тўладими унга фарқи йўқ экан, аммо бошқа масъул раҳбарлар қаёққа қарашяпти? Ёки улар бундай кашфиётни кўришмадими? Ёки кўриб бепарво қўл силтаб қўйишдими?\nБалки, улар ҳам “Шу опамга шу поччам ҳам бўлаверади” деган хаёлдадир? Балки, улар ҳам Мустақиллик қачон юз берганидан бехабардир? Мақоладаги бир-биридан ғализ, бир-биридан носамимий жумлалар энг нодон ўқувчининг ҳам ғашига тегади.\nАйниқса, мақолага илова қилинган шеърни ўқинг:\nСоғлик – озодликдир.\nБардам туғилажак зуриёди – соғлик.\nМинг асрлик давлат,\nкуч ва қудратнинг\nБир юз ўттиз йилда барбоди – соғлик.\nНима бу? Бу тизмадан нимани тушундингиз? Ўзбекистонда одамлар газета ўқишмайди, деб хафа бўладилар.\nАзизларим, бунақа газетани ким ўқийди? Газетадаги қолган мақолалар ҳам бундан авло эмас.\nАйниқса, сарлавҳаларни ўқиб ғижиниб кетасиз. “Эътибор қувончлари”, “Илмга садоқат”, “Садоқатга эҳтиром”…\nШунақа бўлгандан кейин матбуотнинг харидори қоладими?!\nБугун 62 ёшини қаршилаётган Муҳаммад Бекжонни мен ўз қадрдон акамдай билардим, «Эрк» газетаси саҳифаларини тайёрлаш жараёнларида у билан дастлабки ...


22 йилдан буён сотувдаги машиналардан 5 литрдан бензин ўғирланганмиди? “Ўзавтосаноат” юзидаги доғ - Халқ сўзи\n22 йилдан буён сотувдаги машиналардан 5 литрдан бензин ўғирланганмиди? “Ўзавтосаноат” юзидаги доғ\n09:50 31 Июль 2018 Жамият\nЎзбекистон миллий ахборот агентлиги сайтида "Ўзавтосаноат" АЖ ва автомобилсозликка алоқадор бошқа мансабдорлар иштирокида Халқаро пресс-клуб сессияси ҳақида мақола чоп этилди. Қуйида ушбу мақола билан тўлиқ танишишингиз мумкин.\nЎзбекистонда автомобиль ишлаб чиқарилаётганига қарийб 22 йил бўлди. Маълум бўлишича, ҳар бир янги сотилаётган машина “бензобак”ида камида 5 литр бензин бўлиши кўзда тутилган. Ахир, харидор машина билан яқинроқ АЁҚШга етиб олиши керак-ку. Лекин, шу пайтгача сотилган машиналар захирасида 5 литр бензин билан сотилганига гувоҳ бўлганлар борми?\nЯнги машина сотиб олган харидорлар доим “бензобак” бўшлигидан ва яқин орадаги АЁҚШга аранг етиб олганларини айтишади. Тан олиш керак, янги машиналар харидор қўлига етиб боргунича уни фақат ёқилғисини “туя қилишмаган”. “Ўзавтосаноат” АЖ фаолиятига нисбатан халқ томонидан билдирилган норозиликлардан бемалол достон битиш мумкин.\nБугун Халқаро пресс-клубнинг навбатдаги учрашувида “Ўзавтосаноат”АЖ, Асака заводи раҳбарияти ва Турин политехника университети ректори қатнашди. Одатда Пресс-клуб меҳмонлари оқ юмшоқ ўриндиқларда ўтириб, журналистларнинг саволларига жавоб берар эди. Бу сафар халққа қиммат, аммо сифатсиз машиналарни сотаётган “Ўзавтосаноат” АЖ раҳбарияти тик турган ҳолда интернет орқали одамлардан келган саволларга жавоб беришга ҳаракат қилдилар.\nУчрашувни бошқарган Шерзод Қудратхўжаев 5 литр бензин муаммосидан тортиб, “Дамас” автомобилларини олишдаги қийинчиликлар ва “шапка”лар ҳақида саволлар билан Пресс-клуб меҳмонларига мурожаат қилди. Табиийки, Ўзбекистон автомобиль саноати раҳбарияти вакилларидан ушбу саволларга аниқ жавоблар бўлмади. Ҳозирча бундай аччиқ саволларни очиқ янграганидан мамнунмиз, холос.\nНима учун автосалонларда харидорларни очиқ юз билан кутиб олишмайди. Харидор ўзи хоҳлаган машинани бемалол миниб кўриб, яйраб сотиб олмайди? Харидорни салонда “келинг-келинг”, деб кутиб олиб, унга қаҳва дамлаб бериб, яна ўша ернинг ўзида янги автомобилнинг суғуртаси ва давлат рақамларини олиш масаласини ҳам ҳал этиб беришмайди. Лўнда қилиб айтганда, автосалондаги сотувчилар хизмати деҳқон бозорларидаги савдогарникичалик ҳам эмас.\nСессияда яна декабрь, март ойларида машина тўловни амалга ошириб, ҳамон машина ололмаётган фуқароларнинг саволлари ҳам ўқиб эшиттирилди, бироқ ҳал этилмади.\nНега биз сифатсиз машинани қимматга харид қиламиз?\n“Ўзавтосаноат”га билдирилган норозиликлардан бири шу бўлди:\n“ Нега биз сифатсиз машинани қимматга харид қиламиз? Хорижда бизни машиналардан сифатлироқ уловлар анча арзон нархда сотилади.”\n“Ўзавтосанаот” АЖ раҳбари Шавкат Умурзоқовнинг айтишича, бизда машиналар сифатли ва арзон бўлиши учун уни янаям кўпроқ ҳажмда ишлаб чиқариш керак. Ҳозирда Ўзбекистонда енгил автомобилга бўлган эҳтиёж 220 мингтани ташкил этади. Заводнинг ишлаб чиқариш ҳажми эса 140 мингтани ташкил этмоқда.\nХўш, ишлаб чиқариш ҳажмини оширишга бизга нима қаршилик қилмоқда?\n“Машинани арзонлаштирсак завод касодга учрайди”\nШ.Умурзоқовнинг айтишича, машиналар нархи арзонлаштирилса, завод касодга учрайди. Асака заводининг 10 фоизлик кредитлари бор, бунинг устига, ишлаб чиқариш шу пайтгача ўз зарарга ишлаган. Автомобиль саноатини реабилитация қилиш учун нархларини 14 фоизга қимматлаштириб, кейинчалик 7 фоизгача арзонлаштириш кутилмоқда.\nМаълумот ўрнида, ҳозирда касодга учрай, деб қолган автомобиль саноати раҳбариятидаги маошлар 2 миллиондан 8 миллионгача.\nМашина ишлаб чиқаришдан воз кечсак бўлмайдими?\nСессия давомида Ўзбекистонда машина ишлаб чиқаришни тўхтатиб, худди қўшни Қозоғистон Республикаси каби импорт автомобиллари учун божхона тўловини арзонлаштириш ҳам таклиф этилди. Бироқ, бу таклиф Шавкат Бўронович томонидан асосли далиллар билан рад этилди.\n“Ўзавтосаноат” АЖ раҳбари Шавкат Умурзоқов, 22 йил давомида Ўзбекистон автомобиль саноатида катта муаммолар йиғилиб қолгани ва уни тизимли равишда ҳал қилишга бел боғлаганини айтиб, катта ваъдалар берди. Унинг айтишича, яқин орада автомобиль сотувида катта ўзгаришлар бўлади. Яъни харидор интернет орқали ҳам автомобилга тўлов амалга ошира олади. Унга сотиб олган автомобилини уйининг эшиги тагига олиб келиб беришади. Янги автомобилнинг рақам олиш ва суғурталаш ишлари салоннинг ўзида ҳал этилади.\nБугунги кундаги машина сотиб олишдаги муаммолар олдида унинг бу ваъдалари эртакдек туюлган бўлса-да, тез орада шундай ижобий ўзгаришларни бўлишига умид қиламиз.\nЯна Умурзоқовнинг сўзларига кўра, бизда интеллектуал салоҳият машина ишлаб чиқариш бўйича мутахассислар умуман шаклланмаган ва етарли эмас. Турин политехника университети ўқув тизими ҳам ислоҳотларга муҳтож.\nХулоса қилиб айтганда, сессияда машина нархларининг оширилишига 22 йиллик муаммолар рўкач қилинди ва эндиликда арзонлашади, дея қоп-қоп ваъдалар берилди. 5 литр бензин, сифатсиз автомбиль ва “шапка”лар каби жавоби топилмаган саволлар эса “Ўзавтосаноат” АЖ юзида доғлигича қолиб кетмоқда.


"Вазият жиддий!" Кореядаги Ўзбекистон фуқаролари огоҳлантирилмоқда - Darakchi\nЖАМИЯТ 10.08.2020, 15:22\nАвгуст ойининг бошидан бери Корея Республикасининг қатор ҳудудларида кучли ёмғир ва кўчкилар кузатилмоқда ва бунинг оқибатида 38 кишининг ҳалок бўлгани ёки бедарак йўқолгани хабар қилинмоқда, дея маълум қилмоқда Ташқи меҳнат миграцияси агентлиги.\nШунингдек, шу пайтгача 4 мингга яқин аҳоли ўз уйини ташлаб кетишга мажбур бўлган, 9,300 гектар қишлоқ хўжалиги ерлари сув остида қолган. Мамлакат метеорология хизмати Чолланамдо вилояти ва Катта Квангжу шаҳрида ёғингарчилик янада кўпайишини тахмин қилмоқда. Тўфоннинг ярим оролга қараб ҳаракатланиши эҳтимоли сабабли марказий Чунчхон ва шарқий Гангвондо аҳолиси яна кучли ёмғирга тайёрланмоқда.\nҲозирда Жанубий Корея тўфон таъсирида бўлиб, жуда кучли ёмғир ва шамол кутилмоқда. Асосий зарба Корея ярим оролининг жанубий ва шарқий ҳудудларида содир бўлиши мумкин.\nКорея Республикаси Ўрмон хизмати мамлакатнинг 16 та ҳудудидаги кўчки хавфининг «жиддий» даражага кўтарилгани ҳақида огоҳлантирган. Айни пайтда ёмғир ёғишда давом этиб, мамлакат жанубини сув босмоқда. Об-ҳаво маълумотига кўра, бу ҳолат марказий ва шимолий ҳудудлар, шу жумладан пойтахтда ҳам юз беради.\nБугунги кунда Корея Республикасида кўплаб ўзбекистонликларнинг вақтинча меҳнат фаолиятини амалга ошираётганини инобатга олиб, улардан эҳтиёткорликни оширишларини, табиий офатларда мамлакатда белгиланган кўрсатмаларга риоя қилишларини сўраймиз, дейилади Анентлик хабарида.\nЎзбекистонда ўсимликлар карантини соҳасида кенг ислоҳотлар амалга оширилади\n21-сентябрь: Мамлакатимизда коронавирус қайд этилганлар сони 619 нафарни,вафот этганлар сони 5 нафарни ташкил қилди\nМактабгача таълим ташкилотлари термометрлар билан таъминланмоқда.


Президент Ақаев газета билан судлашмоқчи\n17 февраль куни кечқурун давлат телевидениеси орқали мамлакат халқига қилган мурожаати давомида айтган гапларига қараганда, жаноб Ақаев матбуот устидан яна судга арз қилмоқчи.\nОзодликнинг Бишкекдаги мухбири хабар қилишича, президент Ақаев ўз телемурожаатида "Моя столица-новости" газетасини судга беражагини билдирган.\nПрезидентнинг фикрича, мустақиллик шарофати бўлган эркинликни айрим газеталар, жумладан "Моя столица-новости" газетаси суиистеъмол қилаяпти. Бу газета, жаноб Ақаевга кўра, унинг оиласи шаънини ерга урувчи материалларни мунтазам босиб келмоқда.\n- "Моя столица-новости" газетасининг сўнгги мақоласини чидаб бўлмайдиган алжираш, деб ҳисоблайман, - деган Ақаев 17 февраль кечқурун қилган телемурожаатида.\nПрезидент газета эълон қилган материаллардан айнан қайсинисини назарда тутаётганини айтмади. Қирғизистон раҳбарининг оиласига дахлдор охирги материал газетанинг 11 февраль сонида босилган эди.\nГазетанинг ўша сонида бир неча гектарли улкан ер участкасида қурилаётган ҳашаматли саройнинг сурати босилган ва у президентнинг оиласига тегишли эканлиги айтилган эди.\nПрезидент гапининг мазмунига қараганда сурати газетада босилган уй уники эмас.\n- Бугун мен "Моя столица-новости" газетасига, бу газета менинг оиламга тегишли деб ҳисоблаган уйнинг эгаси бўлган корхоналарга, кўчмас мулк эгаларига мурожаат қилиб, улардан мазкур масалага ўз муносабатини билдиришни, мулкларига нисбатан қонуний ҳуқуқларини халққа эълон қилишларини сўрайман, - деди президент Ақаев.\nТелевидениеда қилган чиқиши давомида президент газетанинг ўзини ҳам, унда эълон қилинган мақолалар муаалифларини ҳам судга бермоқчи эканлигини айтди.\nАгар газета президентга дахлдор мақолалар юзасидан раддия босса, суддан шикоятини қайтариб олажагини билдирди.\nОзодлик мухбири президент баёнотига муносабат билдиришни сўраб "Моя столица-новости" газетаси\nБош муҳаррири Александр Кимга мурожаат қилди.\n- Президент ўз баёнотида бизни, туҳматчиликда айблаб, жиноятчига чиқариб қўйди. Судга тайёргарлик кўраяпмиз, президентнинг судга ариза ташлашини кутаяпмиз, - деди "Моя столица-новости" газетаси Бош муҳаррири.\nПрезидент Ақаев биринчи марта 1995 йили "Республика" газетаси Бош муҳарририни судга берган эди. Ўшанда ҳам можарога президентга тегишли мулк тўғрисидаги мақола сабаб бўлган эди.\nҚирғизистонлик мухолифатчи сиёсатчилардан бири, "Қирғизистон халқ ҳаракати" раиси муовини, собиқ вазир Ишенгул Бўлжурова президентнинг 17 февраль кунги баёнотига муносабат билдирар экан, "Мен ҳайрон қолдим. Чунки, конституция кафили, халқнинг етакчиси бўлган одам газетага даъво қилиб, уни қўрқитгани сиёсий жиҳатдан ҳам, одамгарчилик юзасидан ҳам тўғри эмас, деб ўйлайман", - деди.\n"Моя столица" газетасини 2003 йилнинг июлида Қирғизистон республикаси Бош вазири Николай Танаев етакчилигидаги бир гуруҳ фуқаро судга берган ва ўша йили суд қарори билан газета фаолияти тўхтатиб қўйилган эди. Ёпилган газета кейинроқ "Моя столица-новости" деган ном билан яна чиқа бошлаган эди.\nУни судга бериш навбати бош вазирдан энди президентга ўтганга ўхшайди.


Тошентдаги жадидчилик « Ўзбекистон Халқ Ҳаракати\n04 February 2019 - 7:00\nТошентдаги жадидчилик – 19-аср охири ва 20-аср бошларида Туркистон минтақаси ва унга туташ ҳудудлар ҳаётида муҳим аҳамият касб этган ижтимоий-сиёсий маърифий ҳаракатнинг таркибий қисми. Бу ҳаракат дастлаб 19-асрнинг 80-йилларида Қримда Исмоилбек Гаспринский раҳбарлигида вужудга келган. Туркистонда жадидчилик ҳаракати вужудга келишида самарқандлик Маҳмудхўжа Беҳбудий муҳим роль ўйнаган. Тошкентда Мунавварқори Абдурашидхонов, Абдулла Авлоний, Убайдулла Асадуллахўжаев (Убайдулла Хўжаев), Тошпўлатбек Норбўтабеков бу ҳаракат тепасида турган. Мунавварқори Тошкент жадидларининг отаси деб эътироф этилган.


Ўзини ўзи банд қилган фуқаролар қандай имтиёз ва енгилликларга эга? - zarnews.uz\nЎзини ўзи банд қилган фуқаролар қандай имтиёз ва енгилликларга эга?\nЎзбекистон Республикаси Вазирлар Маҳкамасининг 2019 йил 9 июлдаги\n566-сонли “Ўзини ўзи банд қилган фуқаролар учун вақтинчалик меҳнат гувоҳномасини жорий этиш тўғрисида”ги қарори билан “Ўзини ўзи банд қилган фуқароларга вақтинчалик меҳнат гувоҳномаси бериш тартиби тўғрисидаги Низом” тасдиқланди.\nКимлар ўзини ўзи банд қилган фуқаро ҳисобланади?\nЎзини ўзи банд қилганлар жумласига қуйидаги жисмоний шахслар киради:\nмеҳнат даромади олишга йўналтирилган жисмоний ва юридик шахсларга хизматлар кўрсатиш, ишларни бажариш бўйича шахсий меҳнати билан иштирок этишга асосланган фаолиятни мустақил амалга оширадиган;\nякка тартибдаги тадбиркор сифатида рўйхатга олинмаган;\nўз фаолиятида ёлланма ходимлар меҳнатидан фойдаланмайдиган жисмоний шахслар.\nЯкка тартибдаги тадбиркорлардан ташқари, ҳунармандчилик фаолияти субъектлари ва деҳқон хўжаликлари аъзолари ўзини ўзи банд қилувчилар деб ҳисобланмайди.\nЎзини ўзи банд қилган фуқароларга Ўзбекистон Республикаси Вазирлар Маҳкамасининг мазкур қарори билан тасдиқланган рўйхатга киритилган 24 та фаолият (хизматлар, ишлар) турлари бўйича меҳнат органлари томонидан улар доимий яшаш жойидан қатъи назар (экстерриториаллик принципи бўйича) Вақтинчалик меҳнат гувоҳномалари берилади.\nГувоҳнома қандай олинади?\nМеҳнат гувоҳномасини бериш учун ариза ўзини ўзи банд қилган фуқаро томонидан меҳнат органига шахсан тақдим этилиши, вакили орқали, буюртма хат билан ёхуд электрон шаклда меҳнат гувоҳномаларини олиш учун онлайн-майдонча орқали юборилиши мумкин.\nТўлов миқдори ҳужжат бериладиган муддатга боғлиқ ва базавий ҳисоблаш миқдорига каррали ҳисобланади:\n1 ойга – 0,5;\n3 ойга – 1,4;\n6 ойга – 2,6;\n9 ойга – 3,7;\n12 ойга – 4,5.\nЎзини ўзи банд қилган фуқаро онлайн-майдонча орқали ариза берган бўлса, уни тасдиқлаш ўз мобиль алоқа воситасига қисқа хабар “SMS-хабар” олиш орқали олинган тегишли кодни киритиш йўли билан тасдиқланади.\nАризалар 3 кунда кўриб чиқилади.\nВақтинчалик меҳнат гувоҳномаси нима беради?\nБиринчидан, солиқ имтиёзлари:\nўзини ўзи банд қилиш сифатида меҳнат фаолиятини амалга ошириш натижасида олинган даромадларга Жисмоний шахслардан олинадиган даромад солиғи солинмайди;\nташкилотлар жалб қиладиган кўрсатилган фуқаролар меҳнатига ҳақ тўлаш Ягона ижтимоий тўловларни ҳисоблаб чиқариш объекти ҳисобланмайди.\nИккинчидан, меҳнат фаолияти ҳақиқатда бажарилган ёки бажарилмаганлигидан қатъий назар гувоҳномада кўрсатилган давр ёшга доир, ногиронлик ва боқувчисини йўқотганлик пенсиясини ҳисоблаш учун қабул қилинадиган иш стажига ҳисобланади.\nУчинчидан, камида 6 ой амал қиладиган муддатга меҳнат гувоҳномасини расмийлаштирган ўзини ўзи банд қилувчи меҳнат органи тавсиясига кўра ўз фаолият тури учун имтиёзли микрокредитлар олиши мумкин.\nТўртинчидан, ўзини ўзи банд қилувчиларга (3 ойгача давом этадиган) қисқа муддатли касбга ўқитиш, қайта ўқитиш ва малака ошириш, шунингдек, тадбиркорлик кўникмаларини ўргатиш курсларида бепул ўқитиш кафолатланади.\nБешинчидан, ўзини ўзи банд қилганларга меҳнат қуролларини (мотокультиваторлар, ўт ўриш ўроқмашиналари, перфораторлар, пайвандлаш аппаратлари ва ҳоказо), шахсий ҳимоя воситалари ва иш кийимини имтиёзли асосда ижарага бериш пунктлари очилади.\nОлтинчидан, гувоҳномада кўрсатилган давр пенсияни ҳисоблаб чиқариш учун ўзини ўзи банд қилган фуқароларнинг меҳнат стажига киритилиши билан биргаликда, фуқароларга банклардан Бандликка кўмаклашиш жамғармалари ҳисобига имтиёзли микрокредитлар ажратилади.\nМеҳнат гувоҳномаси ариза берувчининг хоҳишига кўра 1 ойдан 12 ойгача муддатга, меҳнат органлари томонидан фуқароларнинг доимий яшаш жойидан қатъий назар берилади.\nАмал қилиш муддати тамом бўлгунга қадар янги гувоҳнома олиш учун такроран мурожаат қилиш мумкин, бундай такрорий мурожаатлар сони чекланмаган.\nВазирлар Маҳкамасининг мазкур қарори билан, ўзини ўзи банд қилган фуқароларга вақтинчалик меҳнат гувоҳномалари, уларнинг эгаларига меҳнат стажини ҳисобга олиш ва рағбатлантирувчи имтиёзлардан фойдаланиш ҳуқуқи берилишини назарда тутадиган тартиб 2019 йил 1 сентябрдан бошлаб жорий этилади.\nСАМАРҚАНД ВИЛОЯТ БАНДЛИК БОШ БОШҚАРМАСИ


Рўзмат Ёқубов она юрти гўзал Хоразмни жон дилидан севарди. Айниқса унинг қадим қалъаларини неча марталаб пиёда айланиб чиққан. Кўхна Урганчни ҳар гал зиёрат килганида рухида ажиб бир енгиллик сезгандай бўларди. Хоразмнинг фахри- мард Жалоладдин туғилиб ўсган заминга меҳри бўлакча эди унинг. Қадим Хоразмшохлар авлодлари Текеш султон, Аловудин Отсиз мард аёл Тўрабека хоним, Нажимиддин Кубро хазратлари билан ҳаёлан суҳбат қурар, улар юрган изларни гардини манглайига суртарди...\nРўзмат Ёқубов 1926 йили Шовот туманининг Чиғотой қалъа кишлогида деҳқон оиласида туғилади. Унинг болалик йиллари ўша маъшум қатоғон даврларига, қолаверса, Улуғ Ватан урушининг энг авжи палласига тўғри келади. Юртда очарчилик, йўқчилик тобора авж олиб бораётган даврлар. ”Одамларнинг олдида иккита йўл бор” эди ёзади ўз эсталикларида Рўзмат Ёқубов “Биринчиси кунжара еб шишиб ўлиш,ёки ҳеч нима емасдан очдан ўлиш”Ана шундай қийин даврда яшаган Рўзмат Ёкубовлар оиласи барча қатори зўрға кунини кўришарди...\nУ 1936-1942 йилигача қишлоқдаги мактабда ўқийди. 1943 йили уруш туфайли ўқиш ҳам бўлмайди.\n1945 йили Армия сафига чакирилган Рўзмат Ёқубов то 1950 йилгача 5.5 йил ўз йигитлик бурчини ўтайди.\nЎз меҳнат фаолиятини хўжаликда тебелчиликдан бошлаган Рўзмат Ёқубов армия сафидан қайтгач дастлаб Шовот туман партия комитетида аввал 1950 йил декабрдан 1953 йил сенябргача ташкилий инструктор, 1953 йил сентябрдан 1954 йил октябргача умумий бўлими мудири, 1954 йил октябрдан 1956 йил сентябргача ташкилий бўлим мудири, 1956 йил сентябрдан 1960 йил августгача Тошкент Олий партия мактабида тингловчиси, 1960 йил августдан 1962 йил февралгача Хазарасп партия комитетида ташкилий бўлим мудири, 1962 йил февралдан вилоят партия комитетининг партия органлари бўлим мудирининг ўринбосари, 1964 йил апрелдан то 1987 йил июль, яъни нафакага га чиққанга қадар вилоят ижроия котиби бўлиб ишлади. Нафакага чиккандан кейин унга катта ишонч билдиришиб Вилоят архивига бошлиқ қилиб тайинлашади.\nРўзмат Ёкубов хукумат идораларида маъсул лавозимларда ишлаш билан бир каторда тарих илмига қизиқиши боис умри давомида Хоразмшохлар давлати тарихи билан шуғулланиб илмий иш олиб борди. Хоразмнинг қадим қалъалари тарихини ўрганди. Жуда куп марталаб вилоят телевиденисида чиқишлар қилиб Хоразмшохлар тарихига оид ўз маърузалари билан қатнашди. Айниқса унинг Шавот тумани худудида жойлашган Кат қалъаси тарихига , Кўхна Урганч ва Хива хонлари тарихига атаб ёзган ўнлаб мақолалари ва теле чиқишлари тарих ихлосмандлари қалбидан, юрагидан жой олган эди.\nРўзмат Ёқубов жуда кўп ўқиб ўрганарди. У то вафотига қадар ҳам бир зум бўлсада ўқиш ўрганишдан чарчамади. Бешикдан қабргача илм изла деган хикмат унинг шиорига айланган эди. Муҳаммад Аннасавий, Рашидаддин, Жувайний, ибн Ал Асир, Кафесоглу, Абулғозий Баходирхон, Насриддин Рабғузий, Мунис, Огаҳий, Баёний асарларини кунт билан ўқиди, ўрганди ,изланди. Ёшлигидан тарих илмига қизиқиши унга вилоят архивида ишлаб юрган кезлари жуда асқотди.\nРўзмат Ёқубовнинг Хоразмшохлар тарихига қизиқишлари улароқ унинг 1997 йили “Хоразм “ нашриётида “Жалоладдин Мангуберди “ номли рисоласи босилиб чиқди. У Ўзбекистон мустақиллигининг дастлабки йилларидан бошлаб биринчилардан бўлиб Хоразмнинг мард ва жасур ўғлони Жалоладдин Мангуберди ҳақида баралла куйлади. Китобхонлар Рўзмат Ёқубовнинг ушбу рисоласи орқали ўзларининг мард ўғлонини қайтадан кашф этишди. Ушбу рисола китоб дўконлардан топилмай қолди. Ва яна китобхонлар илтимосига асосан иккиинчи марта қайта нашр этилди.\nМана менинг қўлимда Рўзмат Ёқубовнинг Хоразмшохлар тарихига оид “Хоразм тарихи “ ва “Хоразм достони” қораламалари Уни ўқиб кўрар экансиз ҳақиқатда Рўзмат Ёқубовнинг юксак қалб, салоҳият эгаси, тарих илмининг билимдони эканлигига яна бир бор амин бўласиз. Афсуски анашу рисолаларини ишлаб кенг жамоатчиллика тақдим қилишга унинг умри етмади.\nХа, Рўзмат Ёқубов ҳақида, унинг умр ва ҳаёт йўли ҳақидаги ҳикоялар бир китобга сиғмайди.\nУнинг 55 саҳифадан иборат “Авлодларга “номли васият тариқасида ёзган ўгитнома битикларида ўз ҳаёт йўли ҳақида ҳикоя қилади.У ушбу биткларида фарзандларигагина эмас балки келгуси авлодларга ҳам қандай яшаш керак эканлигини кўрсатиб беради. Инсон инсофли, диёнатли, имонли, ҳакгўй ва доно, мард бўлиши кераклигини ўз ўгитларида таъкидлайди. Маслан унинг имон ҳақидаги тушунчалари:” -Дарвоқе, Имон дедик, имон ўзи нима? Гарчи имон сўзини яқин – яқинларгача айтишга қўрқар, саводсизлар ўз даврида бу сўзни диний сўзлар рўйхатига киритган эдилар.\nИМОН: софдиллик, ростгуйлик, рухан ва жисмонан поклик, тўғри сўзлилик, ўз ақидасига содиқлик, кишининг ҳақига ҳиёнат қилмаслик, халоллик, дўст ва биродарларга содиқлик, севгига вафодорлик, ота ва онасига мутассил қарздорлик, фарзандлар олдида фарзу-суннат қарзидан холислик, ширинсуханлик хушмуомалалик, дунёвий билимларга ташналик, яхши фазилатларга ихлосмандлик ва шунингдек раҳмдиллик, бева-бечора-ю, етим есирларга ғамхўрлик, ғарибларга хамдардлик, барча жонли жониворларга шавқатлилик, умуман дунёдаги барча яхши фазилатлар соҳиби – имондир”\nРўзмат Ёқубов ушбу “Авлодларга” номли қўлёзмаларида ўзининг таржимаи холи, туғилиб ўсган Чиготой калъа тарихи, одамлари, қадимий деҳқонларнинг иш қуроллари уларнинг ясалиши ва ишлатиш йўллари, ўз шажараси, дўстлари ва қадим Хоразмшохлар ва Хива хонлари тарихига оид ўз фикрлари жамланган.\nУшбу рисолани ўқиб кўзимдан беихтиёр ёш чиқиб кетди. Юрагим ғурурга тўлди. Баъзи бир одамлар ўзларидан катта катта бойликларини фарзандларига васият қилиб қолдиради. Рўзмат Ёқубов ўзининг бой адабий, маънавий меросини авлодларга қолдириб кетган ажойиб замондошларимиздан биридир.\nРўзмат Ёқубов турмуш ўртоғи Рўзика Ёқубова билан етти нафар қиз ва бир ўғилни вояга етказиб умрларининг охиригача умргузоранлик қилишди. Ҳозирда унинг фарзандлари вилоятимизнинг турли жойларда, халқ хўжалигининг турли соҳаларида фаолият олиб боришмоқда. Рўзмат Ёқубовдан бир этак фарзанд, невара чевара ва халқимиз учун бой адабий мерос қолди.\nБугунги кунда Рўзмат Ёқубовнинг ўғли таълим, фан ва маданият ходимлари касаба уюшмаси Шовот туман кенгаши раиси Мақсудбек Ёқубов отасининг бой маънавий ғазинасини китоб қилиб кенг китобхонлар оммасига тақдим килиш учун ҳаракат қилаётир.\nБолтабой Муҳаммад Қурбон


Абдурайим Абдуваҳобов коронавирусдан вафот этдими? Ушбу саволга жавоб топиш мақсадида "Дарё" мухбири Абдуваҳобовнинг дўсти, Ўзбек миллий академик драма театри директори Фатҳулла Маъсудов билан суҳбатлашди.\nМаъсудовнинг айтишича, Абдурайим Абдуваҳобов коронавирус қурбони бўлгани йўқ. Марҳум онкологик касаллик сабаб шифохонада даволанаётган бўлган.\n"Тақдир экан, 14 июль куни саҳар вафот этди. Турли миш-мишларнинг барчаси ёлғон. Яқин дўстим ва ҳамкасбимнинг охирати обод бўлсин илоҳим!", - дейди Ўзбек миллий академик драма театри директори Фатҳулла Маъсудов.\nШунингдек, СЭОА расмийси ҳам ижтимоий тармоқларда тарқалган хабарларни рад этди. Абдуваҳобов 10 кун аввал ўз ихтиёрига кўра корнавирусга тест топширган ва ўшанда унинг натижаси яхши чиққан.\n"Агар унда коронавирус аниқланганида, ўша заҳотиёқ назоратга олиб, махсус шифохонага ётқизардик ва даволанишига ёрдам берардик. Унинг коронавирус қурбони бўлгани ёлғон", - дейди СЭОА матбуот котиби Муҳаммаджон Бозоров.\nЮсупов Абдуурашит 16 июл 2020 15:38\nУтганларни охирати обод булсин. Яхши инсон эдилар.\nЎзбекистон янгиликлари » Ҳодиса » Абдурайим Абдуваҳобов коронавирусдан вафот этдими?


Андрей Шипилов: «Металлург»нинг кучли олтиликдаги ўрни ҳаққоний»\nAug. 18, 2018, 1:03 p.m. 1044\n«Металлург» бош мураббийи Андрей Шипилов Суперлига 22-туридан ўрин олган ОКМК (3:2) клубига қарши ўйиндаги ғалабадан сўнг, ўз фикрлари билан ўртоқлашди.\n«Мусобақа жадвалида эгаллаб турган ўрнимиз биздан фақат ғалаба учун майдонга тушишни талаб этарди. Ҳафта давомида бу ўйинга ҳам тактик, ҳам стратегик жиҳатдан пухта ҳозирлик кўрдик. Рақибнинг кучини яхши ўргандик. Олмалиқ шаҳри жамоаси сўнгги тўртта ўйинни жуда кўтаринки кайфиятда ўтказиб, оптимал спорт формасига кириб олганди. Айниқса жамоа стандарт вазиятлардан фойдаланишда Суперлиганинг кучлиларидан ҳисобланади.\nЙигитларга раҳмат, жуда тартибли ва интизомли ўйин намойиш этиб беришди. Рақибнинг икки кучли легионери дисквалификация туфайли майдонга тушмаган бўлса-да, бу ўйин сифатига жиддий таъсир кўрсатмади. Улар ўрнига тушган футболчилар жамоадошларининг йўқлигини асло билдиришмади. Рақиб кучли футбол намойиш этди. Бироқ биз вазиятларни назоратимизда ушлаб турдик. Қийин ҳолатлардан муваффақиятли чиқиб кета олдик. Қарши ҳужумлардан эса унумли фойдаланиб, рақибни доғда қолдирдик. Бу вариантларни ҳам машғулотлар жараёнида тайёрлаб қўйгандик.\nҲимоя чизиғимиздаги қўпол хато туфайли мезбонлар ҳисобни тенглаштириб олишди. Тўғрисини айтсам, ҳисоб 1:1 кўринишини олгандан кейин футболчилар концентрацияни йўқотишларидан чўчигандим. Афсуски, кутганимдек бўлди. Майдон эгалари ўзининг асосий қуроли – стандарт вазиятдан унумли фойдаланиб, ҳисобда олдинга чиқиб ҳам олишди. Бугун майдонда жанговор кураш кечди ва биз унда ютқазмадик. Футболчиларимиз ирода кўрсатишди. Ҳақли равишда ғалаба қозондик.\nУмуман биринчи босқич ҳақида гапирадиган бўлсам, биз белгиланган режа ва мақсад йўлида оғишмай ҳаракат қилдик. Биринчи турдан то шу кунга қадар, саккизинчи поғонадан пастга тушмаганимиз фикримнинг исботидир. Бу клубда ишларнинг тўғри ташкил қилингани далилидир. Кучли олтиликдаги ўрнимизни ҳам ҳаққоний деб ҳисоблайман. Энг кучли ўйинларимиз ҳали олдинда.\nИслом Исоқжоновга келадиган бўлсак, у айни пайтда жуда кучли формада. Миллий терма жамоамиз мураббийлари бу футболчига эътибор қаратишларига умид қиламан» - деб Андрей Шипилов сўзларини келтирмоқда клуб матбуот хизмати.\n17 Ноябрь 5179\n17 Ноябрь 2742\n17 Ноябрь 2631


Саноатлаштириш – тўртинчи миллий мақсад - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 14 Март 2019\tКӯришлар: 538\nБугунги кунга келиб, мамлакат олий раҳбарияти олиб бораётган оқилона сиёсат замирида иқтисодиётнинг барча тармоқлари, шу жумладан, саноат соҳаси ҳам тараққиёт йўлидан бормоқда. Буни Миллат пешвосининг Олий Мажлисга йўллаган Паёмидаги таъкидлардан ҳам илғаб олиш мумкин. Мисол учун, Паёмда қайд этилишича, ўтган йилда иқтисодиётнинг турли соҳалари, хусусан, ишлаб чиқариш соҳаси ривожланиши таъминланиб, 150 мингдан зиёд янги иш ўринлари таъсис этилган ва сўнгги уч йилда меҳнат муҳожиратига борувчи кишилар сони 25 фоизга камайди.\nБу, албатта, яхши натижа. Бироқ бундан кейин ҳам Ҳукумат раҳбарияти томонидан янги иш жойлари яратиш ва фуқароларимиз ҳисобидан хорижга меҳнат муҳожирлигига борувчилар сонини камайтириш борасида қатор амалий чора-тадбирлар кўрилади.\nБунинг учун эса, аввало, мамлакат саноатини ривожлантириш кун тартибининг биринчи масаласига айланиши лозим. Ва ушбу масала навбатдаги Паёмда алоҳида қайд қилиб ўтилди. Муҳтарам Президентимиз саноат соҳасининг иқтисодий-ижтимоий тараққиёт ва иш ўринлари таъсис этишдаги аҳамиятини ҳисобга олиб, мамлакатни тез суръатда саноатлаштиришни тўртинчи миллий мақсад сифатида эълон қилди.\nБунинг учун республикамизда қонуний асослар, қабул қилинган соҳавий дастурлару сармоявий лойиҳалар, энг муҳими, табиий шароит ва имкониятлар мавжуд. Лекин улардан оқилона ва самарали фойдаланиш масъул вазирлигу идоралар ва маҳаллий ижроия органлари зиммасидаги вазифа ҳисобланади.\nПаёмда ҳам бу нарса қатъий вазифа этиб белгиланди. Жумладан, Давлат раҳбари вилоятлар ва шаҳру ноҳиялар раҳбарларини тўғридан-тўғри сармояларни жалб этиш, янги ишлаб чиқариш корхоналари бунёд этиш, фаолияти тўхтаган корхоналарни ишга тушириш ва иш ўринлари ташкил этишга доир фаолиятларини кенгайтириб, ишлар ижросига доир ҳар ярим йилда мамлакат Ҳукуматига ҳисобот тавсия этишга вазифадор этди.\nАгар Тожикистон Республикаси Саноат ва янги технологиялар вазирлигининг 2018 йилда мамлакат саноат соҳаси корхоналари фаолиятига оид маълумотномасидаги рақамларга мурожаат қиладиган бўлсак, ўтган йил соҳа учун ютуқларга бой бўлганлигини кўришимиз мумкин.\nСтатистик маълумотларга биноан, республикада саноат маҳсулотларини ишлаб чиқариш ҳажми 23 миллиард 872,4 миллион сомонийни ташкил этган. Шундан 20 миллиард 729,4 миллион сомонийлик маҳсулот сотувга чиқарилган.\nБевосита саноат соҳаларининг ишлаб чиқарилган маҳсулотлар таркибидаги улушига назар соладиган бўлсак, бу борада маъдан, электроэнергетика ва озиқ-овқат саноатлари етакчилик қилмоқда. Истиқболли соҳалар қаторида эса, енгил, қурилиш ва машинасозлик саноатларини келтириб ўтиш ўринлидир.\nКўмир, полиграфия ва нефт-газ саноатлари имкониятларидан етарли даражада фойдаланилмаяпти. Зеро, уларнинг ишлаб чиқарилган саноат маҳсулотларидаги улуши мутаносибан 1, 1,2 ва 0,6 фоизни ташкил этади.\nТоғ-кон саноати ривожига салмоқли ҳисса қўшаётган йирик корхоналар сифатида Панжакент шаҳридаги "Зарафшон" қўшма корхонаси, Гулистон шаҳридаги "Апрелевка", "Тожикистон-Хитой тоғ-кон саноати ширкати", Айний ноҳиясидаги "Анзоб" масъулияти чекланган жамиятларни қайд этиш ўринлидир.\nАйни пайтда, юртимизда цемент ишлаб чиқаришга йўналтирилган Ёвон ноҳиясидаги "Чжунцай Моҳир цемент", "Ху Чан Ғаюр Индустрал", "Ғаюр" ва Бобожон Ғафуров ноҳиясидаги "Хуаксин Ғаюр-Суғд-цемент" масъулияти чекланган жамиятларининг маҳсулотлари Марказий Осиё мамлакатлари ва Афғонистонга экспорт қилинмоқда.\nРеспубликамизда пахта саноати собиқ Шўролар Иттифоқи давриданоқ ривожланиб келган. Лекин ўша ва ҳозирги пайтда ҳам етиштирилган пахта хом ашё сифатида хорижга экспорт қилинади. Эндиликда, хусусан, яқин йиллардан бошлаб пахта хом ашёси мамлакат ичкарисида тўлиқ қайта ишланиб, тайёр маҳсулот сифатида хорижга экспорт қилинади. Бунда маҳсулот нархи хом ашёга нисбатан анчайин юқори бўлади ҳамда янги иш ўринлари яратилади. Бунинг учун, Данғара ноҳиясида фаолият бошлаган "Жунтай Данғара Син Силу Текстил", Хўжанд шаҳридаги "Жавоний" ва "Сант" ҳамда Ҳисор шаҳридаги "Файзи Истиқлол - 2011" масъулияти чекланган жамиятларида барча имкониятлар бор.\nУмуман олганда, Миллат пешвоси томонидан мамлакатни тез суръатда саноатлаштириш миллий стратегик мақсад сифатида белгиланган экан, ушбу мақсадга эришиш учун ҳар қачонгидан кўра кўпроқ меҳнат қилиш ва заҳмат чекиш талаб этилади.


16:05 / 24.05.2016 8983 pdf Ўқиш режими + -\nБаъзи эркаклар умумий ҳаммом ва сауналарда, чўмилиш ҳавзаларида битта калта иштонда (трусида) қолиб яланғочланишади. Шунда бошқа эркакларнинг беихтиёр назари тушиб қолиши гуноҳ бўлмайдими?\nЖАВОБ: Аввало, бировнинг авратига қарашдан кўзни тийиш керак. Шариатда фақат эркакларнинг хотинларнинг аврат жойларига қараши тақиқланган эмас, балки эркак эркак кишининг авратига, аёл аёл кишининг авратига қараши ҳам ман этилган. Имом Муслим ривоят қилган ҳадисда Пайғамбаримиз соллаллоҳу алайҳи васаллам: «Эр киши эр кишининг авратига назар солмайди, аёл киши аёл кишининг авратига назар солмайди», деганлар. Имом Абу Довуд Ҳазрати Али розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам у кишига: «Тирикнинг ҳам, ўликнинг ҳам сонига назар солма», деганлар.\n16:04 / 24.04.2016 2263\n17:56 / 24.04.2017 2500\n2802 10:30 / 25.12.2017\nАссаламу алайкум wа раҳматуллоҳ, Устоз Саволим бор эди... Тақво билан фатвони ўртасида қандай фарқ борСаволим такрор ё ноуърин берилган буълса мени давоми...\n1756 20:57 / 24.04.2016\n2487 06:10 / 11.07.2018\n4510 09:30 / 09.11.2017


Девид Ҳерст: «Ибн Салмон Нетаняҳуни Ғазога қарши уруш бошлашга ундаган» | Azon.uz - Ахборот-таҳлилий портал\n08:30 17.11.2018 3078\nМашҳур британиялик ёзувчи Девид Ҳерст Саудия Арабистони валиаҳди Муҳаммад ибн Салмон Исроил бош вазири Бинямин Нетаняҳуни Ғазога қарши уруш бошлашга кўндиришга ҳаракат қилган, деб ёзади. Ёзувчининг сўзларига кўра, бу уруш Ибн Салмонга нисбатан халқаро миқёсида ОАВ ва сиёсий босим бўлишига сабаб бўлган Жамол Қошиқчи ўлимидан дунёни чалғитиш учун тузилган режанинг бир қисмидир.\nДевид Ҳерстнинг сешанба куни “Middle east eye” сайтида эълон қилинган мақоласида айтилишича, Ибн Салмоннинг Нетаняҳу билан Ғазода уруш бошлаш ҳаракати валиаҳднинг ўзи шакллантирган фавқулодда комиссиянинг тавсиясига биноан бўлган. Ушбу комиссиянинг вазифаси Қошиқчининг қонли суиқасдидан келиб чиққан инқирозни бартараф этиш учун cценарийларни ишлаб чиқиш ҳисобланади.\nИбн Салмон Нетаняҳуни Ғазога қарши уруш бошлашга ундади\nСаудия Арабистони қироллиги ичидаги манбаларнинг сўзларига кўра, журналист Жамол Қошиқчининг ваҳшийларча ўлдирилиши воқеасидан дунё назарини чалғитиш режасининг бир бўлаги ўлароқ Саудия валиаҳди Муҳаммад ибн Салмон Исроил Бош вазири Бинямин Нетаняҳуни Ғазода Ҳамас билан уруш бошлашга ундаган. Ғазода уруш оловини ёқиш Жамол Қошиқчининг ўлими ортидан Туркия ҳукуматидан келадиган зарарларга қарши курашиш учун фавқулодда комиссия тарафидан тузилган ценарийнинг бир қисми ҳисобланади.\nУшбу комиссия қироллик суди, ташқи ишлар вазирлиги, мудофаа вазирлиги ва разведка хизмати ходимларидан тузилган бўлиб, улар ҳар олти соатда Ибн Салмонга ҳисобот бериб боришади.\nУшбу комиссия Муҳаммад ибн Салмонга Ғазода уруш бошлаш Трампнинг назарини Қошиқчи масаласидан чалғитиб, Вашингтоннинг диққат марказини Саудия Арабистони Исроилнинг стратегик манфаатларини ҳимоя қилишдаги ўрнига қаратиши мумкин эканини айтади.\nШу билан бирга Туркияни бу масалада нима қилиб бўлса ҳам нейтраллаштириш ушбу гуруҳнинг тавсияси бўлган. Бу йўлда Туркиядан қуроллар сотиб олишни таклиф қилиш, Ибн Салмоннинг Анқара ва Риёз орасидаги келишмовчиликларни бартараф этиш ҳақидаги баёнотлари билан Эрдўғанни пора билан сотиб олишмоқчи бўлишди.\nЎтган ойда бўлиб ўтган Келажак инвестицияси ташаббуси конференциясида Ибн Салмон Қошиқчининг ўлимидан Саудия ва Туркия орасини синдириш учун фойдаланилаётаганини даъво қилади. У сўзи давомида: “Қирол Салмон ибн Абдулазиз ва валиаҳд Муҳаммад ибн Салмон бор экан бу ҳеч қачон амалга ошмайди”, деб айтади.\nСаудия Арабистони ва Исроил орасида доимий яхшиланиб борадиган махфий алоқа бор. Ушбу алоқани Эронга бўлган адоват доим қўриқлаб туради. Шунингдек, Трампнинг “Аср келишуви” деб танилган Исроил ва Фаластин ўртасида тинчликни таъминлаш режасини амалга ошириш учун Муҳаммад ибн Салмон муҳим роль ўйнайди.\nБутун дунё Саудияни Қошиқчи ўлдирилиши ортидан қоралаб турган бир пайтда Нетаняҳу: “Бу минтақа барқарорлиги учун муҳимдир. Олам Саудия Арабистони барқарорлигини сақлайди” деган эди.\nҚошиқчи ўлимидан икки ҳафта ўтганидан кейин Нетаняҳунинг Қатар билан Ғазо қамалини енгиллатиш ҳақидаги музокараларида, Ҳамас ҳақидаги фикрлари тўсатдан ўзгариши кузатилган. Жумладан Нетаняҳу 14 октябрдаги ҳукумат йиғилишида: “Биз янги фаолиятга жуда яқин турибмиз. Бу фаолият қаттиқ зарбалардан иборат. Агарда Ҳамаснинг ақли бўлса,бу қаршилик ҳаракатларини тўхтатади”, деган.\nАйни пайтда Исроил ва Қатар Ғазога Ҳамас ҳукумати ходимларига маош тўлаш учун маблағ олиб кириш келишувига эришган. Cўнгра тўсатдан якшанба куни кечқурун, сиёсий ижозат олинганидан кейин Хон Юнусда Исроил махсус кучлари томонидан операция амалга оширилди. Ҳамас бунга жавобан Исроил жанубига 100дан ортиқ ракета отди. Исроил эса Ғазони бомбардимон қила бошлади. Бу 2014 йилдан буён энг кучли тўқнашув бўлди.\nДевид Ҳерст Биньямин Нетаньяҳу Муҳаммад ибн Салмон Исроил Ғазо Саудия Арабистони Махсус


Қудратилло Абдуқаҳҳоров жанги бўйича яна режалар ўзгарди\n10 март, 2021, 18:20\nУ дастлабки рақибга қарши рингга кўтарилади.\nПрофессионал бокснинг ярим ўрта вазн тоифасида (66.6 кг) фаолиятини олиб бораётган ҳамюртимиз Қудратилло Абдуқаҳҳоров жанги 10 апрелга кўчирилган ва ушбу кечада Абдуқаҳҳоровга Коди Кроуле (19-0, 9 КО) рақиблик қилиши керак эди.\nАммо унинг аввалги рақиби Хавьер Флорес (15-2, 13 КО) тиббий кўрик билан боғлиқ муаммоларни ҳал қила олгани ва биринчи жанг шартномаси ўз кучида бўлгани учун жанг яна 13 мартга кўчирилди. Шу тариқа Қудратилло Абдуқаҳҳоров Флоресга қарши рингга кўтариладиган бўлди.\nЭслатиб ўтамиз, кечанинг марказий жангида собиқ жаҳон чемпиони Давид Бенавидес ва Роналд Эллис ўзаро баҳс олиб боради. Абдуқаҳҳоровнинг жанги эса телевизион транслацияга киритилмаган.


Нистатин – medu.uz – Дорилар ҳақида маълумотлар ўзбек тилида\nHome Йўриқномалар Нистатин\nТаъсир этувчи модда: Нистатин – 500000 ТБ.\nЁрдамчи моддалар: сувсиз лактоза, маккажўхори крахмали, тальк, магния стеарат, микрокристаллик целлюлоза, кроскармеллоза натрий.\nТаърифи: Думалоқ, икки ёқлама қавариқ, яшил тусли оч-сариқ рангли четлари шикастланмаган ва бир хил бўлган қобиқ билан қопланган таблеткалар.\nАТХ коди: А07АА02\nНистатин – Streptomyces noursei актиномицети томонидан ишлаб чиқариладиган полиен гуруҳи антибиотигидир. Замбуруғларга қарши самара кўрсатади. Нистатин замбуруғларнинг ҳужайра мембраналаридаги стеринлар билан боғланади, натижада мембрана селектив тўсиқ каби фаолият кўрсатаолмайди, бу ҳужайранинг асосий компонентларини йўқолишига олиб келади.\nНистатин Candida ва Aspergillus уруруғининг патоген ачитқи замбуруғларига танлаб таъсир қилади.\nФунгистатик, катта дозаларда эса – фунгицид таъсир кўрсатади.\nПрепарат бактериялар, актиномицетлар ва вирусларга нисбатан нофаол. Trichomonas vaginalis ва Gardnerella vaginalis (Haemophilus vaginalis) га нисбатан самарасиз.\nИчга қабул қилинганида овқат ҳазм қилиш йўлларида ёмон сўрилади (унинг биокираолишлиги 3-5% дан ошмайди). Антибиотикнинг фунгистатик концентрациясига қонда ва терапевтикка яқин ички аъзоларнинг тўқималарида, фақат у катта дозаларда юборилганида эришилади. Препарат гематоэнцефалик тўсиқ орқали ўтмайди ва орқа мия суюқлигига кирмайди.\nИчга қабул қилинган антибиотикнинг асосий массаси ўзгармаган ҳолда аҳлат билан чиқарилади.\nСўрилган препарат организмдан сийдик билан чиқарилади.\nАчитқисимон замбруғларнинг Candidа тури (Candidа albicans ва бошқалар) чақирган касалликларни, шиллиқ қавати (оғиз, қин ва бошқалар), тери ва ички аъзолари (меъда-ичак йўллари, ўпка, буйрак ва бошқалар) кандидозларини даволашда қўлланади.\nАнтибиотикларни (айниқса тетрациклин қатори антибиотиклари, левомицетин, неомицин ва бошқалар) узоқ қўлланиши оқибатида келиб чиқадиган замбуруғли асоратларни олдини олишда хам қўлланади.\nИчга, таблеткани чайнамасдан, бутунлигича ютилади. Катталарга 500000 ТБ дозада кунига 3-4 марта ёки 250000 ТБ дозада кунига 6-8 марта буюрилади. Суткалик доза 1500000-3000000 ТБ ни ташкил қилади. Оғир тарқалган кандидозда суткалик дозани 4000000-6000000 ТБ гача ошириш мумкин. 13 ёшдан катталарга -1000000 дан 1500000 ТБ гача кунига 4 марта қабул қилишга буюрилади. Ўртача даволаш давомийлиги 10-14 кунни ташкил қилади.\nОвқат ҳазм қилиш тизими томонидан: оғизда аччиқ таъм, диспептик кўринишлар, кўнгил айниши, қусиш, диарея, қоринда оғриқ.\nАллергик реакциялар: тана ҳароратининг ошиши, этни увишиши, қичишиш, тери тошмаси, шу жумладан эшакеми, кам – Стивенс-Джонсон синдроми.\nБошқалар: фотосенсибилизация, тахикардия, бронхаспазм, юзнинг шиши, носпецифик миалгия; замбуруғларнинг резистент шаклларини тарқалиш хавфи бўлиши мумкин, бу препаратни бекор қилишни талаб қилади.\nпрепаратнинг ҳар қандай компонетига юқори сезувчанлик;\nжигар фаолиятининг бузилиши;\nмеъда ва ўникки бармоқ ичак яра касаллиги;\nКлотримазол билан бир вақтда қабул қилинганида клотримазолнинг замбуруғларга қарши фаоллиги пасаяди.\nПолиен қатори антибиотиклари билан, масалан, амфотерицин В билан қарама-қарши чидамлилик кузатилади.\nПрепарат тизимли микозларни даволаш учун қўлланмайди.\nДоза ўтказиб юборилганида иложи борича уни тезроқ қабул қилиш керак.\nНистатин қуёш нурларига нисбатан терининг сезувчанлигини ошириши мумкин. Шунинг учун даволаш вақтида тўғри қуёш нурларидан ва сунъий ультрабинафша нурланишидан сақланиш керак.\nЮқори сезувчанлик пайдо бўлганда ёки замбуруғларнинг резистент шаклларини кўпайиши ҳолларида препаратни қабул қилишни тўхтатиш лозим.\nСимптомлари: ножўя самараларнинг кучайиши мумкин.\nДаволаш: препаратни бекор қилиш, меъдани ювиш, симптоматик даволаш.\nТаблеткалар, 10 таблеткадан контур-уяли ўрамда.


Ҳукмдорнинг ибратли ишлари\nТемурийлар сулоласига мансуб ҳукмдорлар ва шаҳзодалар ичида илму фан, адабиёт билан машғул бўлганлари анча. Аммо улар орасида Мирзо Улуғбек алоҳида ажралиб туради. Биз бу гал Улуғбекнинг фан тараққиётига қўшган ҳиссаси тўғрисида эмас, инсоний хусусиятлари, ибратли ишлари ҳақида тўхталишни маъқул топдик.\nДавлатни ҳам олимона бошқарган\n1394 йилнинг 22 мартида таваллуд топган Муҳаммад Тарағай болалигидан бобоси Амир Темур, отаси Шоҳруҳ ва устози Қозизода Румийдан юксак тарбия олгани боис, ўз даврининг етук фузалоси бўлиб етишганди. Мирзо Улуғбек ҳаёти (1394-1449) давомида асосан, салтанат сиёсати туфайли вақтининг кўпини давлат бошқаруви ва урушлар банд қилса-да, фан билан шуғулланишга имкон топа олди. «Зижи кўрагоний», «Тарихи арбаъ улус» асарларини ёзди. Бухоро, Самарқанд ва Ғиждувонда учта Мадраса бунёд қилдирди. 1424- 1429 йилларда Самарқандда муҳташам расадхона барпо эттириб, атрофига Қозизода Румий, Ғиёсиддин Жамшид, Али Қушчи, Муиниддин Кошоний сингари кўплаб алломаларни тўплади. Уларга зарур шарт-шароитлар яратиб берди. Шундай катта ишларни қилган ҳукмдор ва алломанинг ўзи ҳам доимо илмга интилар, тарозининг илм палласи сиёсат палласини босиб кетарди.\nҒиёсиддин Жамшид 1417 йили отасига ёзган мактубида бир воқеани келтириб ўтган. Унга кўра, кунлардан бирида Улугбек ва алломалар отда кетаётиб, 818 йил ражаб ойининг ўнинчи ва ўн бешинчи кунлари орасидаги (милодий 1415 йил 15-20 сентябр) душанба куни йил мавсумининг қайси кунига тўғри келишини аниқламоқчи бўлишади. Улуғбек отда борганича хаёлий ҳисоб билан қуёшнинг тақвими ўша куни бир даража ва икки дақиқа эканлигини топади. Кейин эса манзилга келгач, отдан тушиб қоғозга ёзиб ҳисоб қилишганида, Улуғбек Мирзонинг хаёлан қилган тақвими тўғри эканлиги ойдин бўлади. Бу ҳолат ҳукмдорнинг қувваи ҳофизаси ва ақлидроки нақадар кучли бўлганини кўрсатади. Шу билан бирга у давлатни ҳам олимона, адолатли равишда бошқарган.\nҲийла ёхуд адолатли жазо\nЗайниддин Восифийнинг «Бадое ул-вақое» асарида шундай бир ибратли воқеа келтирилади:\nБир куни Улуғбекнинг ҳузурига номаълум шахс келиб арз қилади:\n- Ҳукмдорим! Бундан олти ой олдин Рум тарафларга сафарга кетишда, беш минг ашрафий ақча пулим бор эди. Пулимни шу шаҳарда бирон кимсага омонат қўйиб кетмоқчи бўлдим. Ушбу шаҳарда қозидан бошқа диёнатли ва инсофлироқ одам бўлмаса керак, дея ўйладим. Шу боис ўша пулни офтобага солдим ва оғзини маҳкам беркитиб, қозига топширдим. Сафардан қайтгач, қозиникига бориб омонатимни талаб қилсам, у ўзини танимасликка олиб, пўписа қилди.\nУлуғбек бу воқеани эшитиб ўйланиб қолди ва деди:\n- Эртага қозиникига бормоқчиман. Сен ҳам бор ва мени кутиб тур. Қозиникидан чиқиб отга минаётганда «дод-вой» кўтар ва бўлган воқеани баён қил.\nЭртасига Улуғбек Мирзо қозини чақиртириб:\n- Эй, қози! Мен беҳисоб нақд ақча, сандиқ тўла қимматбаҳо мато ва кўза-кўза олтину жавоҳир тўпладим. Қазо қилсам, фарзандларим оғир аҳволга тушиб қолса, шу бойлик уларнинг ёмон кунига яраб қолар, дея ўйлайман. Шаҳарда бундай хазинани ишониб топширадиган бирон ишончли одамим йўқ. Сени диёнатли инсон дейишади, шунинг учун хазинамни сенга омонат топширишга аҳд қилдим. Буни иккимиз билсак, бас! Зинҳор бошқа одам эшитмасин!\nҚози Улуғбекдан бу гапни эшитиб, ич-ичидан суюнди, қувонганидан юраги ёрилишига сал қолди.\n- Сен уйингга боравер, - деди Улуғбек қуллуқ қилаётган қозига. - Мен изингдан чиқиб, хазинани яширадиган жойни ўз кўзим билан кўриб келаман.\nШу тарзда Улуғбек қозининг уйига борди ва «хазина»ни яширадиган жойни белгилашди. Ҳукмдор қозиникидан чиқиб энди отга минаётганида, қозига омонат қолдирган кечаги одам келиб, «дод-вой» қила бошлади.\n- Ҳукмдорим! - деди у. - Шу қозиникида омонат қолдиргандим. Лекин ҳеч қайтариб ололмаяпман.\nБуни эшитиб, қозини титроқ босди, ранг-рўйи ўчди. Ичидан ўзича мулоҳаза қилди: «Борди-ю, унинг даъвосини рад этсам, подшоҳнинг ишончи йўқолади. Оқибатда арзимас беш минг ашрафи (ўша давр пул бирлиги - У. Б.) деб улгуржи давлатдан қуруқ қоламан. Яхшиси, шу каззобнинг омонатини қайтариб берай».\nШундан сўнг қози ўша одамга ўшқира кетди:\n- Эй, баттол! Нега дод соласан? Қачон сен омонатингни мендан талаб қилдинг-у, мен йўқ дедим? Диёнатли бир қози¬га туҳмат қилгани қандай журъат топдинг?\nШундай қилиб қози ғуломига: «Омонат фалон жойда, тез бориб бунга олиб чиқиб бер!», - деб буюрди.\nАна шу тариқа Улуғбек ҳийла ишлатиб, қозидан омонатчининг пулини олиб берди. Диёнатсиз қозига «хазина»ни топшириш ўрнига, уни жазолади ва ишдан бўшатди. Бу тадбир Мовароуннаҳр аҳлини қойил қолдирди. Ана шу воқеадан сўнг омма Улуғбекнинг адолатпарварлигига қаттиқ ишониб, унга ихлос қўйди...\nХотираси кучли инсон эди\nУ ҳаётининг 40 йилини Самарқанд тахтида ўтириб, Мовароуннаҳрни бошқариб ўтказди. Қисқа умри давомида нафақат сиёсий арбоб, балки тарих ва фалакиёт илмларининг зукко билимдони, бир нечта куйлар яратган бастакор ҳамда созанда сифатида ҳам тарихда қолди...\nБундан ташқари Мирзо Улуғбек ўз замондошлари орасида хотирасининг кучлилиги билан ҳам донг таратган эди. Давлатшоҳ Самарқандийнинг «Тазкират уш-шуаро» номли асарида Улуғбекнинг ана шу хислатига оид мисоллар келтирилган. Барча ҳукмдорлар сингари шикорга ҳам ғоят қизиқадиган Мирзо Улуғбек ов пайтида бирор жониворга ўқ отиб теккизганида, ўша вақтни эслаб қолар, бу воқеа қайси куни, қаерда содир бўлгани, қайси жонивор овланганини дафтарга битиб қўярди. Тасодифан бир куни ўша дафтар ғойиб бўлади. Амалдору хизматкорлар қанча изласалар ҳам, дафтар топилмайди. Дафтарни сақловчилар саросимага тушадилар.\nШунда Мирзо Улуғбек:\n- Ташвиш тортмангиз, мен дафтарга ёзилганларни бошдан оёқ билурмен, - дейди ва котибларни чақириб, айтиб туради, улар эса ёзиб олишади.\nХуллас, ов ҳам кўпайиб, шикорда отилган жониворлар қайд этилавериб, янги дафтар тўлай деган эдики, йўқолган эскиси топилиб қолди. Шунда котиблар йўқолган дафтар ва янгидан Улуғбек айтиб туриб ёздирган қайдларни таққослаб кўрдилар. Котибу сарой амалдорлари Мирзо Улуғбекнинг фаросати ва хотирасига тасанно айтишди. Чунки қайси ҳудудда, қачон, кимлар билан қандай ҳайвон овланганини ҳукмдор ёддан аниқ ва бехато айтиб берган эди.\nБошқа бир ибратли воқеани Улуғбекнинг замондоши Шайх Озарий (1382-1462) шундай ҳикоя қилади:\n«Мен ҳижрий 800 (милодий1398) йили Қорабоғда, улуғ Амир Темурнинг қиссахони тоғоим бирлан бирга эрдим. Ўшанда Улуғбек Мирзонинг хизматига тайин этилдим. Ўша пайтда ҳали ёш бола эрдим ва бир неча йил болаликнинг шоду хуррамлигини шаҳзода бирлан бирга кечирдим. У бирлан бирга ўйнардим, унга нақлу ривоятлар айтиб берар эрдим. Шаҳзода мен ила яқин дўст ва ўртоқ бўлиб қолдилар.\nҲижрий 852 (милодий 1448) йили мазкур подшоҳ (яъни Мирзо Улуғбек) Хуросонни забт этди ва Исфароинга келиб тушди. Ёшлик ўтиб, қартайиб қолган эрдим. Ўрнимдан туриб подшоҳ нинг ҳузурига бордим. Мени узоқдан фақиру тақводор либосида кўрди. Салом-аликдан кейин сўрадилар: «Эй, дарвеш, сен эски суҳбатдошимизга ўхшайсен, қиссахонимизнинг жияни эрмасмусен?» Подшоҳнинг ўткир зеҳни, фаросат ва пок идрокидин лол қолиб дедим: «Ҳа, жаноби олийлари, ўша қиссахоннинг жияни эрурмен». Улуғбек Қорабоғда айтилган ҳикоятлар, Гуржистон ғазовати ҳамда Озарбайжон ажойиботларини ўртага ташладилар...».\nЭллик йилдан кейин ҳам болалик хотиралари, айтилган ҳикоятларини айнан хотирада сақлаб қолишга ҳамманинг ҳам ақл, хотира қуввати етмайди. Мирзо Улуғбек эса ўз даврининг жангу жадаллари, сарой ўйинларининг фисқу фасодлари, илму нужум, фалакиёт сирлари билан оворалигига қарамай, болаликдаги дўстини, шикордаги қайси жониворни қачон овлаганини эсида сақлаб қолиш даражасидаги, хотираси ниҳоятда кучли инсон эди.\nДунёга тарқалган «Зижи Кўрагоний»\nУлуғбекнинг энг иқтидорли шогирди Али Қушчи 1471 йилда Самарқандни тарк этиб, Истанбулга кетишга мажбур бўлади. Туркияда «Зижи Кўрагоний» асарини тарғиб қилади. Нати- жада, бу асар секин-аста Европага тарқалади.\nЖумладан, Оксфорд университети профессори Жон Гривс (1602-1652) 1648 йилда унга ўзи сўзбоши ёзиб, нашр қилдиради.\n1665 йили эса яна Оксфорд университети шарқшуноси Томас Хайд (1636-1703) ҳам мазкур асарни лотин ва форс тилида тўлиқ чоп эттиради.\nПоляк астрономи Ян Гевелий (1611-1687) Улуғбекнинг «Зижи Кўрагоний»сини шарҳлаб берган.\nАнглиядаги Гринвич расадхонаси астрономи Флемстид (1646-1719) «Зижи Кўрагоний»ни яна бир бор нашр эттириб, европаликларга тақдим қилади.\n1839 йилда эса француз шарқшуноси Л.Седийо Улуғбек ҳаёти ва илмий фаолиятини ўрганиб, «Улуғбекнинг астрономик жадваллари» китобини француз тилида нашр эттирганди.\nАҚШлик Э.Нобл эса 1917 йилда «Зижи Кўрагоний»ни Америкада тарғиб қилган.\nХуллас, XX асрдан Мирзо Улуғбек асари бутун дунёда оммалашиб, фан соҳасида, ҳаётда муҳим ўрин тута бошлади.


Хушнудбек Худайбердиев абитуриентлер ушын мағлыўмат жәриялады » Informaсiyalɩq portal\nҲуқықтаныўшы ҳәм блогер Хушнудбек Худайбердиев өз каналында «Өзбекстан» телеканалының «Муносабат» ток-шоусында Мәмлекетлик тест орайы ўәкили 3 тәлим бағдарын сайлаў тәртиби қандай болатуғынлығы ҳаққында анықлық киргизгени бойынша мағлыўмат берди.\nХабарда жазылыўынша, абитуриент 1-бағдарға контракт, 2-бағдарға грант, 3-жөнелиске контракт тийкарында оқыўға кирген болса, бундай жағдайда грант тийкарында оқыўға кирген 2-бағдарды таңлаў мүмкин бе? деген сораўға төмендегише жуўап берилген:\nАбитуриентлер ҳүжжет тапсырып атырған ўақытта, 3 бағдарда баслы избе-изликте белгилейди. Яғный биринши, екинши ҳәм үшинши бағдар сыпатында қайсы жоқары оқыў орынларын сайлағанын алдын ала белгилейди.\nБундай жағдайда абитуриент баслы бағдарға кире алмаған жағдайда ғана кейинги бағдарда әўметин сынап көриўи мүмкин. Егер 1-бағдарға контракт, 2-бағдарға контракт (ямаса грант), 3-бағдарға грант (ямаса контракт) тийкарында оқыўға кирген болса, онда кейинги бағдарлар ушын таңлаўда қатнаса алмайды.\nАнықлаў етип айтқанда, бундай жағдайда абитуриент 1-бағдарда контракт тийкарында оқыйды. Егер ол 1-бағдардан жетерли балл топлай алмаса екинши бағдарды, егер 2-бағдардан да жетерли балл топлай алмаса 3-бағдарды таңлаўы мүмкин.\nҲуқықтаныўшы ҳәм блогер Хушнудбек Худайбердиев өз каналында «Өзбекстан» телеканалының «Муносабат» ток-шоусында Мәмлекетлик тест орайы ўәкили кәсиплик (дөретиўшилик) имтихан тапсыратуғын абитуриентлер 3 тәлим бағдарын сайлай алмайтуғынлығы ҳаққында атап өткенин жазды.\nХабарда келтирилиўинше, 3 тәлим бағдарын сайлаў ҳуқықы тек ғана тест сынақларын тапсыратуғын жоқары оқыў орынлары ушын әмел етеди.\nҲәзирше кәсиплик (дөретиўшилик) имтиханлар өткерилетуғын бағдарлар ушын бундай имканият жоқ.\nБул категорияға тек ғана кәсиплик (дөретиўшилик) имтихан арқалы, ямаса ҳәм кәсиплик (дөретиўшилик) имтихан, ҳәм тест сынақлары арқалы оқыўға қабылланатуғын бағдарлар киреди.\nМәмлекетлик хызметлер орайы арқалы жоқары оқыў орынларына ҳүжжет қабыллаў тәртиби қандай болады?\n– қабыллаў процеси ўақтында мәмлекетлик хызметлер орайлары 3 сменада, дем алысларсыз, күни-түни 24 саат жумыс ислейди ҳәм абитуриентлерден ҳүжжетлерди қабыл етеди;\n– мәмлекетлик хызметлер орайларында төмендегилер ушын ҳүжжетлер қабыл етилмейди: магистратура, сыртқы бөлим, жеке меншик жоқары оқыў орынлары және әскерий билимлендириў мәкемелери. Басқа жоқары оқыў орынларына ҳүжжетлер қабыл етиледи;\n– ҳүжжет тапсырыў ушын тек ғана паспорт және диплом (аттестат) болыўы керек. Быйылғы жылдан баслап медициналық мағлыўматнама (086-форма) және 3х4 см өлшемдеги фотосүўретти тапсырыў шәрт емес;\n– быйылғы жылдан баслап абитуриентлер паспорты ҳәм дипломының түп нусқасын көрсетеди, дизимге алып болғаннан соң, ҳүжжетлерин өзи менен бирге алып кетеди. Алдынғы жылларға уқсап ҳүжжетлериниң түп нусқасын қалдырып, оқыўға кире алмағаннан соң, архивлерден ҳүжжетин қайтып алыў ушын әўере болмайды;\n– ҳүжжетлерди қабыллаў 2 басқышта әмелге асырылады:\n– нәўбетте турыўды қәлемеген абитуриентлер ҳүжжетлерин онлайн тәризде Бирден-бир мәмлекетлик хызметлер порталы арқалы да ҳүжжет тапсырыўы мүмкин болады. Тек ғана төмендеги категорияға киретуғын абитуриентлер онлайн тәризде ҳүжжет тапсыра алмайды:\n– айырықша жеңилликке ийе болған абитуриентлер (яғный ҳәр қыйлы сыйлық ийелери, олимпиада жеңимпазлары ҳәм т.б.);\n– пуқаралық паспорты болмаған адамлар (мәселен, 16 жасқа толмағанлар);\n– пуқаралығы болмаған адамлар.\n– мәмлекетлик хызметлер орайы арқалы ҳүжжет қабыллаў қәрежетлерин қаплаў ушын абитуриентлерден ең кем мийнет ҳақының 10% и муғдарында төлем өндириледи (ҳәзирги ўақытта бул 20 мың 273 сумды қурайды). Бул төлем ҳәммеден алынады ҳәм бул төлемди алдынғы оқыў жылында питкергенлерден алыў усыныс етилип атырған ең кем мийнет ҳақының 1 есеси муғдарындағы төлем менен алжастырып алмаў керек.\n14-03-2019, 10:48 |\nСупер-контракт баҳалары тастыйықланды\nӨзбекстанлы 19 жаслы жигит бир ўақыттың өзинде 12 сырт ел жоқары оқыў орнына


120 марта нафас олиш 21 доллар: швейцарияликлар ҳаводан пул қилмоқда\n16:20 / 10.11.2019\nЭнди исталган киши Альп ҳавосидан нафас олиши мумкин. Швейцарияда ғаройиб стартап ишга тушди: Swiss Alpine Air компанияси интернет орқали тоғ ҳавоси савдосини бошлади.\n«Ҳар йили туристлар тетиклаштирувчи манзарадан завқ олиш ва тоза тоғ ҳавосидан нафас олиш учун Швейцариядаги Альп тоғларига келишади», – дейилади компания сайтида. – Тоғ манбаларидан олинган Швейцария суви, шоколад ва пишлоқни экспорт қиляпмиз. Шундай экан, нима учун тоза ҳавони экспорт қилмаслигимиз керак? Бу – дунёдаги энг зўр ҳаво».\nСайтда Альп тоғининг 7 литрга яқин ҳавоси юкланган баллончани сотиб олиш мумкин. Бу миқдор тахминан 120 марта нафас олиш ёки 10 дақиқалик ингаляция учун етарли.\nБитта баллон 21 доллар туради. Маҳсулотга индивидуал ниқоб ҳам бириктирилган.\nҲозирда уддабурон швейцарияликлар ўз лойиҳалари учун инвестор излашмоқда. Компания сайтида тоғ ҳавосининг асосий харидорлари ифлосланган атмосфера муаммосига айниқса кўп дуч келувчи хитойликлар бўлиши мумкинлиги айтилган.\nBigPicture`нинг қайд этишича, «Альп мусаффолиги» тушунчаси реклама соҳасида фаол қўлланилади. Бу эса Швейцария фирмаси маркетологлари зиммасидаги вазифани анча енгиллаштиради.\nТаъкидлаш жоиз, бу – хитойликларга ҳавони таклиф қилиш билан пул ишлашга доир биринчи лойиҳа эмас. 2015 йилда Канаданинг Vitality Air компанияси Канада тоғларидан йиғилган ҳаво билан савдо қилишни бошлаган. Ўшанда 500та баллондан иборат илк партия тўрт кун ичида сотиб бўлинган эди. Vitality Air бизнеси бугунгача муваффақиятли етиб келмоқда.\nТарихдан бунга яна бир мисол: 1929 йилда совет ёзувчиси Александр Беляев «Ҳаво савдогари» номли фантастик романини чиқарган. Роман сюжетига асосан, инглиз бизнесмени Бэйли ўзининг Ёқутистондаги яширин фабрикасида атмосфера ҳавосини сиқишни бошлайди. Дунёда ҳаво танқислиги бошлангач эса кислородни товарга айлантиради.\nШвейцариядан фотожамланма: Альп тоғлари Kun.uz объективида\nДеҳлида ҳаво ифлосланиши чидаб бўлмас даражага келди. Мактаблар ёпилди\n20:43 / 18.10.2020\nШвейцарияда COVID-19га чалиниш ҳолатлари сони ўсаётганлиги сабабли қатор чекловлар жорий этилди\n17:00 / 07.10.2020\nШвейцария Николас Мадурони Венесуэла президенти деб тан олди\nЖеневада дунё бўйича энг юқори қийматдаги энг кам иш ҳақи тўланади


Ч А Қ И Р И Қ « Ўзбекистон Халқ Ҳаракати\nЧ А Қ И Р И Қ\n19 April 2012 - 16:06\nУларнинг ҳаммаси залолатдадир. Улар кўрдир, сақовдир, кардир. Улар Солиҳга тош отмоқдалар.\nБунинг сабаби хасад ва кибр, уни кўролмаслик.Ёруғлик манбаини ўчириб,адолат истаб зулмат қаъридан озодлик сари интилаётган одамларнинг йўлини тўсиб чалғитиш. Хўш,Елена хиристиaнликдан воз кечиб исломга кирибди. Бунинг нимаси ёмон? Муҳаммад Солиҳга нима даxли бор? Қолаверса,амру маъруфни даъват қилиш ўзини мусулмон санаган ҳар бир инсонга фарз. Фарзни бажармаслик эса улкан гуноҳдир. Бу даъватни насоро ва яхудийлар ҳам ўз эътиқоди бўйича давом эттирaябди.\nАйрим мусулмонларнинг ўз динини ташлаб хиристиянликни қабул қилаётганлиги сир эмас.Жумладан марҳума Санобар Шерматова.Хиристиян ананасига кўра дафин этилди.Исломни ёқтирмасангиз марҳамат истаган динингизни қабул қилинг, ихтиёр сизда. Ўзганинг ихтиёрига тажoвуз қилиб нима қиласиз?\nЕлена хақиқатни излади, курашди ва ниҳоят уни топди ҳам.Елена исломни қабул қилмаганда бу аҳволга тушмаган бўлариди, демоқчимисиз? Дахшатли режим аввал ҳам уни шу куйга солган. Аввалдан у режимнинг душмони эди.Биргалашиб курашиш учун Муҳаммад Солиҳга интилди.Солиҳ уни қабул қилди.Уммул муъминун исми билан Марям бўлиб Ватанга қайтди. Аввал у демократлиги билан ўзбек мухолифатига яқин бўлса, бугун у ер юзидаги бирярим миллиард мусулмонларнинг синглиси, опаси, онаси,дугонаси. Келажакда бизнинг қабрдошимиз… Аллоҳу акбар!!! Бундан ҳам яқинлик борми дунёда?!\nБМТнинг қочқинлар идораси орқали Канадага келган бир юртдошимиздан мактабда ўқиётганда ўқитувчи сўраган экан: “Айтчи сен қайси динга эътиқод қиласан, мусулмонмисан?”—деб. “Йўқ, мен муслим эмас, демократман.”—деб жавоб берган экан у. Ваҳоланки чумчуқ “пиррр” этса юраги “шув” этадиган бу жаноб бизга қараганда системали беш вақт намозни адо этади.Суст мусулмондан чуст кофир афзалдир, деган халқ мақоли шундайларга айтилган бўлса керак.\nҚисқаси, кураш давом этмоқда.Солиҳ билан зулмкор Каримов кураш майдонида. Атрофда саноқсиз мухлислар.Дахшатли аждарга маҳорат билан зарба бераётган курашчи Солиҳга ёрдам бериш ўрнига ҳа деб, уни чалиб йиқитишга уринаётган демократлар мақсадингизни айтинг! Нима қилмоқчисиз? Агар у кураш йўлини билмаётган бўлса ўрнига келинг, курашинг!\nКўрсатинг кучингизни, биргалашиб курашайлик зулмкорга қарши.\nКураш мадони очиқ ҳамма учун.\nСабру қаноатнинг занжирларин уз,\nБўйсинма иблисга бошингни кўтар!\nПўлатдек мустахкам сафларингни туз,\nОлға бос, эй шаввоз қўрқма бас, етар!\nТонг отар, тонг отар бошингни кўтар,\nБиз билан озодлик майдонига юр!\nҚўзғол, тур биродар, бизни халқ кутар,\nСафларга етиб кел,гар бўлса ғурур.\nХақингни талаб қил, етилди фурсат,\nФирибгар золимлар йўқолсин,битсин!\nЎзбегим, жахонга ўзингни кўрсат,\nКарнайлар нараси оламни тутсин!


«Толибон» таъқибидан қочиб пуштунларнинг ҳақоратларига дучор бўлаётган Афғонистондан АҚШга эвакуация қилинган қиз ҳикояси - Daryo\n08:00, 02.11.2021 19511\n«Толибон» таъқибидан қочиб пуштунларнинг ҳақоратларига дучор бўлаётган Афғонистондан АҚШга эвакуация қилинган қиз ҳикояси\nАфғонистондан эвакуация қилинганлар сафида АҚШнинг Висконсин штатидаги ҳарбий базага жойлаштирилган афғонистонлик қиз у ерда афғонларнинг бошқа этник гуруҳлари томонидан таъқибга учрагани ҳақида «РИА Новости»га гапириб берди.\n«Толибон» 15 август куни Афғонистон пойтахти Кобулни эгаллаб олди, 7 сентябрь куни эса ўзининг муваққат ҳукумати таркибини эълон қилди. Август ойининг сўнгги икки ҳафтасида АҚШ ҳарбийлари ҳимояси остида бўлган Кобул аэропортидан Ғарб фуқаролари ва улар билан ҳамкорлик қилган афғонлар оммавий эвакуация қилинганди. Бир неча минг афғон қочқинлари АҚШнинг Висконсин штатидаги Форт-Маккой ҳарбий базасига жойлаштирилди.\nИсмининг фақат бош ҳарфини (К) айтишни истаган қиз Осиё аёллар университетида биринчи курсни бошлаш учун август ойи ўрталарида Кобулдан Бангладешга кетишни режалаштирганди. Мамлакатда ҳокимият тепасига «Толибон» келганидан кейин қизнинг режалари ўзгариб кетди. У ва яна 250 га яқин афғон талаба қизлари Висконсиндаги Форт-Маккой базасига эвакуация қилинди.\n«Биз Бангладешга боришимиз керак эди, университетимиз биз учун Кобул аэропортидан чартер рейс ташкил қилди, аммо толиблар аэропортни эгаллаб олгани учун парвоз кечиктирилди. Биз аэропортда узоқ вақт қолиб кетдик. Кейин АҚШ ҳарбийлари томонидан бизни Форт-Маккойга олиб борадиган бошқа чартер рейс ташкил қилинди», — деди у.\nҲазоралар ва пуштунлар\nАмерика ҳарбий базасида афғон қизининг ҳаёти осон кечмади. Қизнинг келиб чиқиши ҳазоралардан бўлиб, у АҚШда Афғонистондан эвакуация қилинган бошқа бир миллат вакиллари – пуштунлар томонидан ҳақоратларга дучор бўлди. Афғонистонда аҳолининг асосий қисмини пуштунлар ташкил қилади.\n«Мен ҳазораларданман, бу ерда пуштунлар кўп. Улар бизга нисбатан жуда ёмон, тажовузкор муносабатда бўлишади. Ҳарбий базадаги қочқинларнинг аксарияти пуштунлар», — деди қиз.\nК.нинг сўзларига кўра, Форт-Маккойга тахминан 13 минг нафар афғонистонлик эвакуация қилинган, улардан 2 мингга яқини ҳазоралар. Афғонистондаги ҳазоралар ва пуштунлар ўртасидаги зиддиятлар XIX асрга бориб тақалади. Ҳазоралар мамлакатдаги энг эзилган этник гуруҳлардан бири саналади, улар шарқий осиёликларга хос ташқи кўриниши туфайли таъқибга учрайди.\nҲазоралардан бўлган қизнинг айтишича, Америка ҳарбий базасидаги пуштунлар уни ташқи кўриниши учун камситган. Унинг таъкидлашича, ҳазоралар ва пуштунлар ҳарбий базада алоҳида жойлаштирилган, шунинг учун қиз фақатгина жамоат жойларига, масалан, ошхонага борганида ҳақоратларга дуч келади. К. битта катта хонада яна 30 нафар аёл билан бирга яшайди. Хонадошларининг аксарияти университетдаги курсдошлари бўлиб, улар қизга руҳий мадад бермоқда.\nК. Бангладешдаги Осиё аёллар университетида икки йиллик иқтисод факультетини тугатиб, сўнг Буюк Британия ёки АҚШдаги университетлардан бирида магистратура босқичини давом эттирмоқчи эди. Бироқ эвакуация бу режаларни пучга чиқарди. Талаба қиз ҳозирда АҚШнинг Род-Айленд штатида Браун университетидан стипендия олган, аммо бу фақат бир йиллик инглиз тили дастури учун татбиқ қилинади. Агар К. бакалавр даражасини олишни истаса, у 24 ёшида ҳаммасини яна қайтадан бошлаши керак.\n«Менинг орзум Америкада ўқиш ва АҚШда магистратура даражасини олиш учун стипендияга ҳужжат топшириш эди, лекин толиблар мамлакатда ҳокмиятни эгаллаб олган ҳозирги вазиятда бунинг имкони йўқ. Мен ҳаммасини (Браун университетида) бошидан бошлайман», — деди у.\nҚиз шу ҳафта Форт-Маккойдан университетга кўчиб ўтишга ва этник зўравонликни бутунлай ўтмишда қолдиришига умид қилмоқда. К. Афғонистондан ёлғиз ўзи эвакуация қилингани учун оиласи билан узоқ вақт кўришолмаслигини ҳис қилмоқда. Бундан ташқари у Кобулда қолган оиласининг хавфсизлигидан хавотирда. Унинг беш нафар ака-укаси бор, улардан бири узоқ йиллар давомида АҚШ ҳарбийлари билан бирга ишлаган.\n«Оиламдагилар қочиб қутулганимдан хурсанд, лекин уларнинг ҳаёти хавф остида. Чунки акам АҚШ армиясида ишлаган.У АҚШга махсус иммиграция визаси учун мурожаат қилганди, аммо Кобулда қолиб кетди», — дея хўрсиниб ўзи ҳақидаги ҳикояни якунлади қиз.\n22:34, 22.04.2022 54125\n22:33, 27.04.2022 39800\n20:21, 22.04.2022 42903\nАҚШ Ўзбекистон ва бошқа давлатлардан уран сотиб олишни тўхтатишга чақирмоқда\n10:41 Бугун 0\nҲабиб Нурмагомедов: «Фёдор Емеляненко Eagle FCда жанг қилиши мумкин»\n10:33 Бугун 247\n10:12 Бугун 2177\n09:53 Бугун 1514\n14:47, 19.05.2022 57627\n18:50, 19.05.2022 51101\n17:45, 19.05.2022 51108\n07:30, 20.05.2022 49328


Ислом цивилизацияси маркази: аждодларимиз ҳикматига янада яқинлашамиз – Қонунчилик муаммолари институти\nИслом цивилизацияси маркази: аждодларимиз ҳикматига янада яқинлашамиз\n2017 йил 23 июнь куни Президентимизнинг “Ўзбекистон Республикаси Вазирлар маҳкамаси ҳузурида Ўзбекистондаги Ислом маданияти марказини ташкил этиш чора-тадбирлари тўғрисида”ги қарори қабул қилинган эди. 2017 йил 1 сентябрь куни давлатимиз раҳбари Ҳазрати Имом мажмуасида ташкил этилаётган Ислом маданияти маркази номини Ислом цивилизацияси маркази, деб ўзгартиришни таклиф этди.\nДавлатимиз раҳбарининг бевосита ташаббуси билан ташкил этилган Ўзбекистондаги Ислом цивилизацияси маркази ҳам ислоҳотларнинг моҳиятини очиб берди, десак муболаға бўлмайди. Ушбу марказ умумбашарий цивилизация ривожига беназир ҳисса қўшган буюк аждодларнинг бой меросини ўрганиш, динимизнинг асл инсонпарварлик моҳиятини авваламбор халққа, дунё ҳамжамиятига етказиш мақсадида бунёд этилмоқда. Айни кунда улкан қурилиш майдонига айланган ушбу ҳудуд одамларни эзгуликка, асл инсоний фазилатларни ардоқлашга даъват этиши билан алоҳида нур таратаётганга ўхшайди. Бу юртимизда дин, диний қадриятлар, азалий анъаналаримизни илмий, маърифий асосда ўрганишга қаратилган ҳаракатнинг ёрқин намунасидир ҳам.\nЭсингизда бўлса, Президентимиз БМТ Бош Ассамблеясининг 72-сессиясидаги нутқида «Ислом цивилизацияси маркази» барпо этилаётганини ўзгача фахр билан эътироф этган эди. Чунки юртимиз тарихида илк бор қад ростлаётган ушбу марказга нафақат халқимиз, балки хорижликларнинг ҳам қизиқиши, ҳаваси ортиб бормоқда.\nҲозирда марказда қурилиш ишлари жадал суратларда олиб борилмоқда ва у тез орада маҳобати билан ҳайратлантирадиган, моҳияти жиҳатидан кўнгилга ғурур ва сокинлик бағишлайдиган улкан мажмуа сифатида ўз эшикларини очади.\nИслом цивилизация маркази илмий маскан саналади. Бу ерда мунтазам равишда илмий изланишлар олиб борилади, аждодларимизнинг асарлари тадқиқ қилинади, таржималари амалга оширилади, таҳлил қилинади. Гапнинг аслини айтганда, аждодларимизга муносиб, улуғ боболаримизнинг нафаси уфуриб турган илмий муҳит яратилади.\nМарказда, шунингдек, ўтган салкам бир ярим минг йиллик мерос қўлёзма асарлар, электрон тақдимотлар, фильмлар, экспонатлар орқали тақдим этилади. Шу тариқа аждодларимизнинг бизга қолдирган улкан маънавий-маданий меросини чуқур англаймиз, биз кимларнинг авлоди, қандай буюк инсонларнинг ворислари бўлганимиз асл ҳақиқатлар орқали кўз ўнгимизда намоён бўлади. Президентимиз қарорида таъкидланганидек, бу жойни «Жаҳолатга қарши — маърифат» шиори остидаги илмий, маърифий маскан, дейиш мумкин.\nХабарингиз бор, 29 январь куни давлатимиз раҳбари ушбу марказга ташриф буюрди. Президентимиз олдинги йилларда бу ерга келганида, уни чиройли ва сифатли қилиб қуриш, дунё олимлари фикрини ўрганиб, мазмунини бойитиш бўйича кўрсатмалар берган эди. Бу галги ташриф чоғида шу борада амалга оширилаётган ишлар ҳақида маълумот берилди.\nЮртбошимиз ташриф давомида боболаримизга муносиб бино қурилгани, энди боболаримизга муносиб илмий муҳит яратиш кераклигини алоҳида таъкидлади.\n– Кўпчилик ўйлайди: нима учун Президент иккита Ренессансни эслади, деб. Бу – ғоя, келажакдаги мақсадимиз. Мамлакатимиз интилаётган марралар учун тарихимиздан руҳий куч олишимиз керак-ку! Бу марказ Учинчи Ренессанс пойдеворидан бири бўлишига умид қиламиз. Чунки у илмий, дунёвий, замонавий марказ бўлади, – деди давлатимиз раҳбари.\nҲақиқаттан ҳам, бундай муқаддас масканлар ёшларимиз учун боболар ҳикматига яқин бориш, уларга муносиб авлод бўлиб камолга етиш учун интилиш ҳиссини янада кучайтиради. Ўз маънавий илдизини, ўзлигини унутмаган, асрий анъаналарини асраб-авайлаган, тарихий хотира билан яшайдиган миллат ҳеч қачон кам бўлмайди. Шундай муҳитда униб-ўсган фарзандлардан ҳақиқий халқпарварлар етишиб чиқади. Йигит-қизларимиз қалбида ғурур ва ғайрат янада жўш уриб, янги тараққиёт учун пойдевор яратилади.\nБугун Ўзбекистон Республикаси давлат мустақиллигининг ўттиз йиллик байрамига тайёргарлик кўриш ва уни юқори савияда ўтказишга доир Олий Мажлис Қонунчилик палатаси томонидан амалга ошириладиган тадбирларни ташкиллаштириш бўйича Ишчи гуруҳи аъзолари сифатида Ислом цивилизацияси марказига бордик. Тўғриси, қалбимда чексиз фахрланиш, шукроналик туйғуларини туйдим. Бу маскан қандай буюк халқлигимизни, қандай улуғ авлиё ва мутафаккирларнинг авлоди эканлигимизни яққол кўрсатади. Бу бутун Ислом оламида ота-боболаримизнинг тутган ўрни, улар қолдирган улкан меросга нисбатан ҳурмат ва эътибор ифодаси бўлди, деб баралла айта оламиз.\nОлий Мажлис Сенати Раиси Исроил Давлати Кнессети Спикери билан онлайн мулоқот ўтказди\nХaлқaро тижорат aрбитражи: инвесторлар учун қулай ҳуқуқий муҳит


Жанубий Корея ва КХДР ўртасида тўғридан-тўғри алоқа ўрнатилди\nCана : 14-09-2018 / Сиёсат / кўрилди: 202\n"Yonhap”нинг ёзишича, бугун Кесонда Жанубий Корея ва КХДР муносабатларини мувофиқлаштирувчи бюронинг расмий очилиш маросими бўлиб ўтди. Расмий тадбирда икки давлатнинг ҳукумат даражасидаги шахслари иштирок этган.\nОАВ келтирган иқтибосга кўра, "Бугундан бошлаб икки давлат ўзаро муносабатларни кенгайтириш, Корея ярим оролида тинчлик ва фаровонликни таъминлаш мақсадида йилда 365 кун, кунда 24 соат бир-бири билан тўғридан-тўғри алоқага чиқиш имконига эга бўлди” деган расмий очилиш маросимида сўзга чиққан Жанубий кореялик вазир Чо Мён Гюн.\nМувофиқлаштирувчи бюрода Жанубий Корея томонидан 20, КХДРнинг эса 15-20 нафар ходими фаолият олиб боради. Эҳтимолга кўра, икки давлат миссиялари раҳбарлари кун тартибидаги долзарб масалаларни муҳокама қилиш мақсадида ойлик учрашувлар ўтказади.\nЭслатиб ўтамиз, Кесонда мувофиқлаштирувчи бюрони очиш қарори Корея давлатлари раҳбарларининг 27 апрелдаги саммити доирасида қабул қилинган эди. Ўтган ҳафтада Жанубий Корея президенти маъмурияти вакиллари ҳукумат бюронинг очилишини КХДРга нисбатан чекловлар тартибини бузиш сифатида кўрмаётганини маълум қилди.\nОАВ: КХДР АҚШга қатъий талаблар қўяди\nКутилаётган тарихий кун: Эртага Шимолий ва Жанубий Корея етакчилари учрашади


«Ювентус» Буффон ва Кьеллини билан янги шартнома имзолади\nЮвентусЖоржо КьеллиниЖанлуижи Буффон\n«Ювентус» клуби дарвозабон Жанлуижи Буффон ва ҳимоячи Жоржо Кьеллини билан ҳамкорликни узайтирди.\nФутболчиларнинг ҳар бири билан 2021 йил ёзигача мўлжалланган шартнома имзоланди.\nБуффон 2001 йилдан бери «Ювентус» шарафини ҳимоя қилмоқда. 2018 йилда дарвозабон «ПСЖ» клубига ўтди, аммо 1 мавсумдан сўнг орқага қайтган эди. Бу мавсумда 42 ёшли Буффон А Серия доирасида 7та ўйинда майдонга тушиб, 7та гол ўтказиб юборди.\nКьеллини 2005 йилдан бери «Ювентус»да ўйнаяпти. Бу мавсумда 35 ёшли ҳимоячи А Серия доирасида 3та ўйинда майдонга тушиб, 1та гол урган.


"Пахтакор" - "Олмалиқ" ўйинига ташриф буюрувчилар учун маълумот / CHAMPIONAT.asia\n22:22Мақсуд Каримов “Насаф” билан шартнома тузди ва жамоа йиғинида иштирок этмоқда 3 21:572017 йил футболи рақамларда 7 21:28АПЛда стадионларга мухлислар ташрифи қай даражада? 8 20:59Моуриньо Роналдунинг "Манчестер Юнайтед"га ўтишига розилик берди 20 20:38Япония U-23 - Ўзбекистон U-23 - 0:4. Учрашувдан кейинги 10та факт 47 20:32Эмери: "Кавани - тўпурар, Неймар - етакчи" 9 20:04Карикатура: "Барселона" таслим этилди 5 19:36Неймардан чарчаган Кавани Италияга қайтмоқчи 19 19:29Жозе Моуриньо МЮ Санчес трансфери устида ишлаётганини тан олди 10 19:07Алексис Санчес "Арсенал" асосий таркиби эмас, ёшлари билан шуғулланди 5 18:50U23 Осиё чемпионати. Яна бир ярим финалчи аниқланди 27 18:38Шоҳжаҳон Эргашев Тошкентда + ФОТО 11 18:00Назорат ўйини. Ўзбекистон чемпиони "Рубин" билан дуранг ўйнади 13 17:53Пеле касалхонага ётқизилди 14 17:27Шавкат Муллажоновни табриклаймиз! 13\n"Пахтакор" - "Олмалиқ" ўйинига ташриф буюрувчилар учун маълумот\nБугун "Пахтакор" "Олмалиқ" билан Тошкентда майдонга тушади.\nУчрашувни "Пахтакор" стадионида кузатишни истаган мухлислар ва журналистлар учун қуйидаги маълумотни тақдим этамиз:\n- Ўйинга ташриф буюрувчи ишқибозлар стадионга кириш жойида сотиб олган чипталарини стадион ходимлари томонидан текширувдан ўтказадилар. Ўша ернинг ўзида чиптанинг бир қисми йиртиб олинади ва махсус идишга ташланади. Шу тариқа ишқибоз танаффус вақтида ўтказиладиган ютуқли ўйин иштирокчисига айланади. Чипталарни стадион кассаларидан 2000 сўмдан харид қилишингиз мумкин. Бахтли мухлислар футбол тўплари, DVD плеер, 2та LED телевизорлари ва 2 дона I Phone 5 S телефонлари ва жамоа атрибуткалари соҳибига айланиш имкониятига эгалар.\n- Ўйинга ташриф буюрувчи ОАВ ходимлари ўзлари билан ПФЛ томонидан 2014 йилги Ўзбекистон чемпионати ва Кубоги учрашувларига кириш ҳуқуқини берувчи аккредитация карточкаларини олиб келишлари шарт. Бошқа турдаги аккредитация ёки гувоҳнома билан стадионга киришга йўл қўйилмайди. Ушбу кўрсатмага амал қилиш сизни ноқулай аҳволга тушишдан асрайди. ОАВ вакиллари учун "Пахтакор" стадионига кириш ЎФФ биноси жойлашган дарвозадан бўлади.\n"Пахтакор" - "Олмалиқ" ўйинидан олдин концерт дастури соат 16:45да бошланади. Дастлаб машҳур санъаткорларнинг чиқишларидан баҳраманд бўласиз. Шоу дастурдан кейин эса жамоалар майдонга таклиф этилишади. Беллашув соат 17:30да старт олади.


Япония янги императори қайси давлат раҳбарини...\n19.04.2019 18:45 0 812\nАҚШ президенти Дональд Трамп 25—28 май кунлари Японияга расмий ташриф буюради ва «Кунчиқар юрт»нинг янги императори Нарухито қабул қилган илк хорижий меҳмон бўлади. Бу ҳақда Оқ уй матбуот хизмати маълум қилди.\nТрамп «янги Япония»га — отаси Акихито ўрнига 1 майдан Нарухито императорлиги бошланувчи «Рейва» даврида қадам қўяди.\nАҚШ раҳбари ташриф давомида Япония бош вазири Синдзо Абэ билан музокаралар ўтказади, сумо жангларини томоша қилиб, японларнинг «Идзумо» эсминецлари билан танишади.\nЯпония янги императори мартабали меҳмон шарафига зиёфат бериши режалаштирилган.\nДоналд Трамп Япония нарухито\nХориж 28/07, 08:51\nЯпонияда жазирама иссиқ сабаб 8 мингдан ортиқ киши шифохонага тушди\nСпорт 26/07, 17:17\nЯпониялик 13 яшар қиз олтин медал соҳиби бўлиб, рекорд ўрнатди\nКоронавирус 25/07, 18:38